Ažuriranje | Android Market\nMicrosoft od početka jula korisnike usmerava ka novoj 1903 Windows 10 nadogradnji, ali su iz kompanije još jednom stigla upozorenja koja ukazuju na to da one koji su preuzeli novu verziju očekuju određene komplikacije.\nPre nekoliko dana pojavio se izveštaj u kojem stoji da korisnici koji su pokrenuli verziju Windows 10 1903 trpe određene probleme, te dobijaju brojna upozorenja prilikom instalacije KB4512508 kumulativnog ažuriranja. Microsoft je potvrdio problem, i to na način koji ne uliva nadu, te dodao da problem u ažuriranju za Windows 10 Health Dashboard pogađa Windows 10 i Windows Server korisnike koji su preuzeli verziju 1903. Problem je počeo još 29. maja, a sa ažuriranjem KB4497935, a tri meseca tišine ne budi poverenje da će problemi uskoro biti rešeni. Problem je i u tome što je Microsoft do sada potvrdio samo jedan error code (0x80073701), koji predstavlja samo jednu od pet grešaka sa kojima se korisnici suočavaju. Ostale su 0x800f0982, 0x800f081f, 0x800f0845 i 0x8024200D, a još uvek nije poznato kada će Microsoft priznati i njih, te pomoći korisnicima koji za sada nemaju mnogo opcija za prevazilaženje problema.\nSve ovo nas vraća na glavni problem, a to je „guranje“ korisnika ka Windows 10 1903 ažuriranju, koje je napravilo zbrku, te mnoge okrenulo protiv ove verzije operativnog sistema, a zbog toga što primenjivanje ažuriranja koja stvaraju ovoliko problema korisnicima ne ostavlja mnogo prostora za poverenje u Windows 10.\nBy android • Android vesti • 0 • Tags: Ažuriranje, Microsoft, Windows\nSamsungovo Android 9 Pie ažuriranje stiže početkom 2019. godine\nProšlog meseca, kada je Samsungov Android 9 Pie softver procureo gotovo u potpunosti, pretpostavljalo se da bi kompanija mogla isporučiti ažuriranje mnogo ranije nego obično. Međutim, sudeći prema objavi na Samsung+ aplikaciji, izgleda da Project Treble pogodnosti neće imati gotovo nikakvog uticaja na Samsungov plan objave.\nSamsung je sada objavio da finalne verzije Android 9 Pie softvera ne bi trebalo očekivati na Galaxy telefonima pre početka naredne godine. Ovo se poklapa sa objavom Android 8.0 Oreo verzije, koja je na Galaxy S8 modele stigla u februaru i na Galaxy Note8 u martu.\nPored novog termina objave, Samsung je istakao i nekoliko detalja koje će novi softver implementirati. Ovo uključuje 157 novih emotikona, Adaptive Battery funkciju, kao i podršku za App Actions i Slices.\nAndroid 9 Pie beta stranica za podršku je postala aktivna pre nekoliko dana, što sugeriše da će biti objavljen uskoro, a očekuje se na limitiranom broju Galaxy S9 i S9+ uređaja.\nBy Anja Zubac • Android vesti • 0 • Tags: Android Samsung, Ažuriranje\nMicrosoft je zvanično najavio Windows 10 October 2018 ažuriranje, koje će doneti osveženja, te poboljšanja na preko 700 miliona uređaja koji su podržano ovim operativnim sistemom.\nNaime, novi update se, kako i samo ime kaže, očekuje tokom oktobra, te bi trebalo da donese novu mogućnost za sinhronizovanje cloud servisa na različitim uređajima, tamnu temu za File Explorer, te poboljšanja za Microsoft Edge. Pored toga, Microsoft već neko vreme pokušava da sinhronizuje Windows 10 ažuriranje sa novim Office verzijama, te se očekuje da se novi Office 365 pojavi u isto vreme kada i Windows 10 October 2018 ažuriranje.\nOčekuje se da kompanija novo ažuriranje završi do kraja septembra, te da ovo do Windows insajdera stigne početkom oktobra, a potom i do ostalih korisnika. Već mogu da se čuju glasine i o ažuriranju koje se očekuje u aprilu 2019. godine, a koje već ima kodno ime – 19H1, ali je još uvek rano da bi moglo da se pretpostavi koje će se opcije pojaviti u okviru tog update-a.\nBy android • Android vesti • 0 • Tags: Ažuriranje, Windows\nSamsung Galaxy A7 (2017) počinje da prima Android 7.0 Nougat\nUprkos tome što je lansiran u januaru ove godine, i dalje dolazi sa Android 6.0 Marshmallov. Međutim, sada je počeo da dobija ažuriranje Nougat-a.\nAžuriranje je teško 1394.40 MB, pa se uverite da ste povezani sa stabilnim Wi-Fi-om i da imate dovoljno baterije da biste ga preuzeli i primenili. Nova verzija operativnog sistema će dodati brojne poboljšanja, a najočiglednije je Samsung Experience UI koji je debitovao sa Samsung Galaxy S8 duo. Korisnici će takođe dobiti Dual Messenger funkciju koja će omogućiti postavljanje dva odvojena naloga za određene društvene aplikacije.\nKorisnici širom sveta bi uskoro trebalo da dobiju ovo ažuriranje. Međutim, uvek možete ručno da proveravate nove ispravke tako što ćete ići na Podešavanja -> O uređaju.\nBy android • Android vesti, Samsung • 0 • Tags: a7, Ažuriranje, nougat, samsung\nDanas se završava glavna podrška za Windows Phone 8.1\nNajskorije glasine sugerišu da Microsoft radi na Windows 10 Mobile uređaju koji ne razvija Surface divizija. S druge strane, kompanija prekida mejnstrim podršku za najpopularniju verziju Windowsa na mobilnim uređajima – Windows Phone 8.1.\nPlatforma je i dalje dosta popularna, a prema nekim predviđanjima, preko 70 procenata Windows Phone korisnika ima ovu verziju mobilnog operativnog sistema.\nUkoliko ste među onima koji još uvek koriste zastarelu verziju Microsoftovog mobilnog operativnog sistema, proverite da li je vaš uređaj podoban za nadogradnju na Windows 10 Mobile. Ukoliko ne, budite spremni na to da više nećete dobijati ažuriranja performansi i sigurnosne apdejte.\nBy admin • Android vesti, Ostalo, Telefoni • 0 • Tags: apdejt, Ažuriranje, Microsoft, mobilni, Nadogradnja, Operativni sistem, OS, performanse, Platforma, podrska, sigurnost, telefoni, Uredjaji, verzija, Windows 10 Mobile, windows phone 8.1, Windows Surface Phone\nHMD potvrdio da Nokia 6, 5 i 3 telefoni dobijaju Android O\nNokia 6, kao i ostali modeli iz nove Nokia linije, prodavani su sa premisom da će kompanija biti ozbiljna kada je u pitanju Android operativni sistem i njegova nadogradnju. Držeći se ovog obećanja, HMD Global je zvanično potvrdio da će Nokia 6, 5 i 3 modeli dobiti Android O ažuriranje operativnog sistema.\nGoogle još uvek usavršava svoju dolazeću verziju operativnog sistema, koja se očekuje tokom trećeg tromesečja ove godine. Naravno, biće potrebno neko vreme da HMD portuje novi operativni sistem na svoje telefone, a kompanija nije obećala nikakve vremenske okvire.\nOstaje nada da implementacija Androida, koji će Nokia telefoni koristiti, neće zadavati probleme tokom portovanja. Project Treble, koji će biti deo Android O, bi trebalo da buduća Android ažuriranja načini mnogo bržim.\nBy admin • Android vesti, Nokia • 0 • Tags: android, Android O, Ažuriranje, google, HMD Global, Modeli, Nadogradnja, Nokia, Nokia 3, Nokia 5, Nokia 6, Operativni sistem, OS, potvrda, prodaja, Smartfon, telefoni, zvanicno\nNadogradnje Androida će uskoro moći da se pauziraju\nKada god pokrećete ažuriranje sistema, obično vam se savetuje da baterija bude dobro napunjena kao i da obezbedite stabilnu konekciju kako nadogradnja ne bi bila prekidana. Prema novom izveštaju koji donosi Android Police, Google će napraviti neke izmene u ovom sistemu.\nNaime, korisnicima će se omogućiti da pauziraju nadogradnje sistema u budućnosti. Iako se u početku mislilo da je ovo funkcija Android O platforme, Google-ov inženjer Eliot Hjuz postavio je upis na Google+ mreži koji nam sugeriše da je ovo promena koja je testirana interno pre nego što je bilo ko primetio, kao i da će biti objavljena na široj bazi a ne samo za korisnike Android O operativnog sistema. On je takođe poručio da funkcija neće biti ograničena na nadogradnje sistema, već i na manje fajlove.\nBy admin • Android vesti • 0 • Tags: android, Android O, Android Police, Ažuriranje, baterija, buducnost, fajlovi, Funkcija, google, Instalacija, konekcija, Nadogradnja, Operativni sistem, OS, pauza, Platforma, sistem, test, wi-fi


Dodik: Ako Kosovo postane član UN i RS će preduzeti korake u tom pravcu\nNaslovnica Krajina Banja Luka Dodik: Ako Kosovo postane član UN i RS će preduzeti korake u...\nPredsjednik Republike Srpske Milorad Dodik izjavio je da, ako Kosovo postane punopravni član međunarodnih organizacija kao što je UN, onda će i Republika Srpska obavezno preduzeti korake u tom pravcu.\n“Riječ je o međunarodnom priznanju. Kosovo i Republika Srpska odličan su primjer dvostrukih standarda Zapada”, rekao je Dodik za ruski list “Izvestija”.\nNavodeći da bi Republika Srpska mogla funkcionisati u BiH u skladu sa izvornim Dejtonskim sporazumom, Dodik je napomenuo da je Srpska nezadovoljna svojim praktičnim statusom u BiH, zbog revizije tog sporazuma tokom mnogih godina, što izaziva nezadovoljstvo naroda.\n“Osim toga, postoji ogroman pritisak Zapada na Republiku Srpsku. Želim da istaknem da mi nismo avanturisti, zalažemo se za mir i stabilnost, ali želimo da riješimo pitanje našeg statusa i naših prava”, istakao je Dodik.\nIstičući da Zapad nije spreman da prizna krivicu za kršenje Dejtonskog sporazuma najčešće u korist muslimana u BiH, Dodik je napomenuo da traži da se preispita takva politika, te da će SNSD, čiji je predsjednik, na proljeće naredne godine na stranačkom kongresu razmotriti dokle se sa tim stiglo.\n“Osim političkog dijaloga sa Zapadom i predstavnicima u BiH, mi drugih instrumenata nemamo”, rekao je Dodik.\nKomentarišući mogućnost ujedinjenja Srba u jednu državu u istoriskoj perspektivi, Dodik je podsjetio na velika stradanja Srba u 20. vijeku, ističući da je srpski narod razdijeljen /u više država/, te da je potrebno sačiniti koncepciju integrativnih procesa Srba.\n“To je zadatak srpske političke elite za sljedeći vijek – raditi na integraciji srpskog naroda”, istakao je Dodik, koji je izrazio sumnju da bi EU mogla da bude izlaz za integraciju Srba, navodeći da Uniji prijeti raspad.\nNa pitanje mogu li Srbi na Kosovu računati na podršku Republike Srpske u slučaju sukoba u južnoj srpskoj pokrajini, Dodik je istakao da se jedinstvo Srbije i Republike Srpske ne dovodi u sumnju i da Srpska na isti način doživljava problem Kosova kao i Srbija.\n“Nadam se da sada oružani sukob nije moguć. A ako govorimo o nekim hipotetičkim situacijama, uvijek ćemo biti zajedno sa Srbijom”, rekao je Dodik.\nOn je dodao da su aktivnosti Republike Srpske u BiH usmjerene na nepriznavanje Kosova.\n“Zapad je prekršio međunarodno pravo u slučaju Kosova i sprovodi sasvim drugačiju politiku prema Kosovu i Republici Srpskoj, iako je, generalno, riječ o sličnim primjerima”, rekao je Dodik.\nGovoreći o očekivanjima od politike novog američkog predsjednika Donalda Trampa i da li planira sa njim susret, Dodik je rekao da je Srpska za normalizaciju odnosa sa SAD i da je spremna da vodi dijalog sa Amerikancima i razmatra bilo koja pitanja.\nNa pitanje da li Republike Srpska, u okviru BiH, želi da doprinese obnavljanju dijaloga između Moskve i Vašingtona, Dodik je rekao da pozdravlja svako poboljšanje odnosa između Rusije i SAD, ali da tim državama nisu potrebni posrednici.\n“Kada se govori o mjestu mogućeg susreta Vladimira Putina i Donalda Trampa, slijede se neki lokalni ciljevi. BiH nema tih resursa. Ali, nadam se da ćemo u bliskoj budućnosti biti svjedoci susreta Putina i Trampa, koji će se pozitivno odraziti na rusko-američke odnose. Kada se Moskva i Vašington dogovore, i nama će biti mnogo lakše”, rekao je Dodik.\nŠto se tiče krize u Makedoniji, Dodik kaže da, ako počne sukob u Makedoniji, to će biti veoma opasno za cijeli Balkan i može da se završi raspadom države.\nOn je ocijenio da je Makedonija u veoma složenoj političkoj situaciji i da je tu riječ, ne samo o unutrašnjem sukobu, nego i o spoljnom faktoru, navodeći da Zapad pokušava da utiče na situaciju i da godinama Albance u Makedoniji podstrekava da koriste metode slične kosovskim.\n“Mi se zalažemo za očuvanje mira i nadamo se da će se situacija riješiti konstruktivnim dijalogom unutar zemlje, bez miješanja spoljnih faktora”, istakao je predsjednik Srpske.\nKomentarišući situaciju u vezi sa Krimom, Dodik je rekao da je Krim pristupio Rusiji na osnovu referenduma i da volju naroda treba poštovati, a da pitanje republika DNR i LNR treba da se riješi dijalogom, ali da je moguće da je budućnost tih republika takođe povezana sa Rusijom.\n“Zapad ne priznaje volju naroda na Krimu, a priznaje volju političke elite na Kosovu, gdje referendum čak nije ni održan”, rekao je Dodik, navodeći da je teško predvidjeti akcije Zapada, koji voli dvostruke standarde.\nKada je riječ o antiruskim sankcijama, Dodik smatra da je ključno pitanje odnos Rusije i SAD, te podsjeća da se mnoge evropske zemlje zalažu za ukidanje tih sankcija i da takvo raspoloženje raste.\nOn je naglasio da je, zato, ukidanje sankcija Rusiji u interesu Evrope i naveo da je Zapad pokušao sankcijama ekonomski da oslabi Rusiju, ali su sami pretrpjeli ekonomske gubitke, dok je Rusija ojačala privredu i ništa nije izgubila.\nDodik je istakao da Srbi smatraju Rusiju pouzdanim prijateljem kojem se mogu obratiti u najtežim trenucima.\n“Srbi vole Rusiju i rusku braću”, rekao je Dodik, navodeći da je za Republiku Srpsku Moskva poželjan i pouzdan partner i da želi da sa njom razvija bilateralnu saradnju.\nHeinz 7. ožujka 2017. At 19:49\nMilorade, Kosovo je samostalna drzava,a Republika srpska je Genocidna tvorevina i ona je u sastavu BIH i to nije jednako da ti ravnjas tvoju Genocidnu tvorevinu sa jednom nezavisnom drzavom Kosovom,Kosovo je priznato sa strane preko 130 drzava a ko je priznao tu tvoju Genocidnu tvorevinu? ni BIH ti je nepriznaje i nemoguce je da se ti ravnjas sa Kosovom…


Ukupna spoljnotrgovinska razmjena Crne Gore u prvih devet mjeseci je, prema preliminarnim podacima Monstata, iznosila 1,6 milijardi eura, što je 1,8 odsto više u odnosu na isti period prošle godine.\nIz Monstata je saopšteno da je izvezena roba vrijedna 218,8 miliona eura, što je 8,6 odsto manje u odnosu na uporedni period. Ukupan uvoz bio je 3,7 odsto veći i iznosio je 1,38 milijardi eura.\n“Pokrivenost uvoza izvozom iznosila je 15,8 odsto i manja je u odnosu na pokrivenost u istom periodu prošle godine, kada je iznosila 18 odsto”, navodi se u saoptšenju.\nU strukturi izvoza najviše su zastupljeni proizvodi svrstani po materijalu, sa oko 63,6 miliona eura, a čine ih obojeni metali u iznosu od 42,5 miliona eura i gvožđe i čelik u iznosu 16,9 miliona eura.\nU strukturi uvoza najviše su zastupljene mašine i transportni uređaji u iznosu od 301,3 miliona eura, koji čine drumska vozila u iznosu od 85,3 miliona eura i električne mašine, aparati i uređaji u iznosu od 64,8 miliona eura.\nU izvozu, glavni spoljnotrgovinski partneri, pojedinačno, bili su Srbija sa 47,1 miliona eura, Italija sa 34,5 miliona eura i Bosna i Hercegovina (BiH) sa 23,1 milion eura.\nGlavni spoljnotrgovinski partneri u uvozu pojedinačno su bili Srbija sa 387,7 miliona eura, Kina sa 143,7 miliona eura i BiH sa 93,4 miliona eura.\nSpoljnotrgovinska razmjena bila je najveća sa potpisnicama Centralnoevropskog sporazuma o zoni slobodne trgovine (CEFTA) i Evropskom unijom (EU).\nOznake izvoz monstat spoljnotrgovinska razmjena statistika trgovina uvoz\nHotel Regent dobitnik nagrade Worl Luxury Hotel Award\nZa samo dva sata možete da registrujete firmu u Makedoniji


Fridom haus: Srbija i Crna Gora ne pripadaju kategoriji demokratija - European Western Balkans\nVAŠINGTON – Srbija i Crna Gora, po prvi put od 2003, nisu demokratske države, zaključak je izveštaja “Zemlje u tranziciji”, nevladine organizacije Fridom haus (FH) – dokumenta u kojem je istražen i opisan način upravljanja u 29 država bivšeg Sovjetskog Saveza i Istočne Evrope, prenosi Glas Amerike.\nPrema ovom izveštaju za 2020. godinu Srbija i Crna Gora svrstane su u kategoriju “vlada u tranziciji ili hibridnih režima”. U takvim režimima vlast je zasnovana na autoritarizmu kao posledici nepotpune demokratske promene.\n“Godinama unazad uvećavanim zarobljavanjem države, zloupotrebom vlasti i taktikom strahovlade, Aleksandar Vučić u Srbiji i Milo Đukanović u Crnoj Gori, odveli su svoje države ispod crte – prvi put od 2003. godine, nisu više u kategoriji demokratija među zemljama u tranzitu”, navode Fridom haus.\nNajduža lista kritika upućena Srbiji\nNegativne pokazatelje u demokratskim reformama i metodama vladavine Srbija beleži već pet godina uzastopno.\nKako je obrazloženo u izveštaju, od dolaska na vlast 2012. godine, vladajuća Srpska napredna stranka (SNS) sistematski je ograničavala mogućnost opozicije da bude uključena u upravljanje državom.\n“Od 2016. do 2018. godine na dnevni red za glasanje u Skupštini učvršćuju se isključivo predlozi poslanika koji su prijateljski orijentisani prema vlasti. Takođe, u 2019. probrana su svega dva predloga, van redova skupštinske valdajuće većine, koji su izglasani. Da bi ograničila nadzor nad sopstvenim predlozima, SNS isključuje opoziciju iz parlamentarnih odbora i predloge preplavljuje nepotrebnim amandmanima, koji bivaju uključeni u vreme odobreno za parlamentarnu debatu”, navodi se u delu izveštaja Fridom hausa.\nIstraživači Fridom hausa naveli su da je prošle godine više od polovine zakona usvojeno po hitnom postupku, a sporna legitimnost parlamentarne većine dodatno obeshrabruje opozicione poslanike.\nOni su podsetili i na ocene posmatrača Saveta Evrope i Organizacije za Evropsku bezbednost i saradnju da su poslednji parlamentarni izbori 2016. pokazali zloupotrebe izbornog procesa od strane SNS-a.\n“Srpska napredna stranka zloupotrebljava većinu, zamagljuje razliku između državnih i partijskih aktivnosti, vrši pritisak na birače, naročito one zaposlene u javnom sektoru”, kao i da “mami birače kroz socijalne inicijative”, ocenili su u FH.\nRezultat svega navedenog, konstatovali su, je bojkot opozicije u radu parlamenta, jer “ne osećaju mogućnost da mogu efikasno da se zalažu za promenu politike” kroz ovu instituciju.\nU Crnoj Gori najočigledniji problemi u pravosuđu\nIstraživač Fridom hausa za Glas Amerike Majkl Smelcer je istakao da su u Crnoj Gori najočigledniji problemi u pravosuđu.\n“U toj sferi zabeleženi su negativni trendovi i nedostaci u nezavisnom radu. U tom smislu su istraživači zabeležili zabrinjavajuće slučajeve skandala u pravosuđu i tužilaštvu”, rekao je Smelcer, dodajući da brige dodatno intenzivira činjenica da članovima Pravosudnog saveta ističe mandat.\nKada je u pitanju crnogorska parlamentarna praksa, u izveštaju se navodi da je skupština kojom dominira vladajuća Demokratska partija socijalista (DPS) usporeno sprovodila izborne reforme, što je otežavalo bojkot opozicionih partija.\n“Parlament u kojem dominira DPS polako je vodio izborne reforme, mada su ih takođe ometale i poteškoće u prikupljanju kvoruma tokom bojkota. Međutim, nije bilo velikih problema sa pridobijanjem glasova za usvajanje spornog Zakona o slobodi veroispovesti”, navedeno je u delu izveštaja koji se odnosi na Crnu Goru.\nZnačajan napredak Kosova i Severne Makedonije\nU odnosu na prošlogodišnji izveštaj, među državama Zapadnog Balkana značajno su napredovale Kosovo i Severna Makedonija.\n“Kosovo i Severna Makedonija zabeležile su višestruko poboljšanje rezultata. Kosovo je jedina država koja je beležila konstantan napredak poslednjih pet godina”, piše u izveštaju.\nIpak, u FH iskazuju i izvesnu rezervu jer, kako navode, nedavna dešavanja u obe zemlje izazivaju sumnju u pogledu budućeg napretka.\nPoložaj Bosne i Hercegovine ostao je nepromenjen, odnosno u kategoriji hibridnih režima.\nCrna GoraFridom HausKosovoSeverna MakedonijaSrbija\nEvropska komisija: Privreda Srbije ove godine pada za 4%, rast naredne godine 6%


eKapija | Novo pokretanje proizvodnje u KAP-u koštalo bi desetine miliona eura\nIzvor: Mina | Nedjelja, 07.03.2021.| 22:18\nNovo pokretanje proizvodnje u KAP-u koštalo bi desetine miliona eura\nDa bi se ponovo pokrenule elektrolitičke ćelije to bi, prema procjenama stručnjaka, koštalo oko 12,5 mil EUR.\n- Djeluje mi da je i ono u tu svrhu političkih prepucavanja iskorišćeno, ali ovakve stvari se moraju rješavati bez posljedica, kako za firmu tako i za državu, ako je to moguće - rekao je Đukanović.\n- Ukoliko bi se naglo ugasila struja, tečni metal koji se nalazi u ćelijama bi se stvrdnuo i ne bi bilo moguće bez oštećenja ćelija pokrenuti proizvodnju. Tu bi bio neophodan generalni remont za šta bi bila neophodna ogromna ulaganja koja se mjere milionima eura - navodi Đukanović.\nPrema procjeni Pejovića, otpremnine za 600 radnika državu će koštati oko deset miliona EUR.\nPejović: Vlada na potezu\nKompanija Uniprom neće prekidati radni odnos sa 600 radnika ukoliko Vlada do četvrtka formira komisiju koja bi se uvjerila u kakvim uslovima rade u Kombinatu aluminijuma (KAP) u stečaju, kazao je vlasnik te kompanije Veselin Pejović.\nOn je zatražio da se ne politizuje pitanje KAP-a i da se u tom preduzeću poštuju sve zakonske obaveze.\n- Kompanija Uniprom nalazi se na bijeloj listi poreskih obveznika i državi ne duguje ni centa poreza i doprinosa - kazao je Pejović za Televiziju Crne Gore (TVCG).\nOn je ekipi TVCG pokazao dokument Poreske uprave na kojem stoji da Uniprom ne duguje ni centa državi po osnovu poreza i doprinosa, i pozvao nadležne da utvrde istinu i sami donesu zaključke.\nDio radnika KAP-a danas je u 15 sati kratkotrajno blokirao magistralni put Podgorica-Bar, zahtijevajući od premijera Zdravka Krivokapića da primi na razgovor Pejovića i da im se omogući da nastave sa radom, najavljujući da će u ponedjeljak protestovati ispred zgrade Skupštine.\nOn je kazao da mu je čudno što se o tome raspravljalo na Komsiiji za kontrolu privatizacije.\n- Stečaj još traje. Interes Uniproma je da se stečaj završi što prije jer ne možemo u stečaju da sarađujemo s našim partnerima - rekao je Dožić.\nOn je dodao da bi volio da vidi šta radnici žele sa KAP-om - da li je istina ono što su rekla tri bivša radnika ili ono što je on rekao.\n- Treba da neko intitucionalno utvrdi šta se dešava u KAP-u, da se ne donose zaključci paušalno - naveo je Dožić.\nPejović je naložio otpuštanje 600 radnika koji, kako je saopšteno iz te kompanije, imaju pravo na otpremninu.\nCGES: Nije nam najavljeno gašenje\nIz Crnogorskog elektroprenosnog sistema (CGES) potvrdili su da iz kompanije Uniprom nijesu dobili najavu o isključenju Kombinata aluminijuma (KAP) sa elektromreže.\n- Do sada CGES nije od Uniproma dobio najavu o isključenju Kombinata aluminijuma sa prenosnog sistema. Procedura gašenja definisana je ugovorom o priključenju na prenosni sistem električne energije i podrazumijeva postepeno smanjenje aktivne snage. Eventualno isključenje KAP-a sa mreže može izazvati određeni porast napona u našem elektroenergetskom sistemu - saopštili su iz CGES-a Vijestima.\nIz CGES-a su kazali da bi eventualnim prestankom rada Kombinata aluminijuma izgubili značajne prihode, kao i da bi se dio fiksnih troškova za prenosnu mrežu prelio na ostale potrošače, što bi u konačnom povećalo iznose na računima za struju.\n- Prihod CGES-a u tekućoj i narednoj godini isključivanjem KAP-a bio bi značajno umanjen, u iznosu od oko 2,5 mil EUR godišnje, što bi moglo uticati na ostale korisnike prenosnog sistema na način što bi se naknada za korišćenje prenosnog kapaciteta, koju je plaćao KAP u najvećoj mjeri, prenijela na ostale korisnike kroz povećanje cijena tarife za korišćenje prenosnog sistema naveli su iz kompanije.\nposledice otpuštanja radnika


Faktor | Zakonska obaveza: Ne zna se minimum lijekova koji moraju biti u BiH u svakom momentu\n06.08.2021. / 07:56\nIako je zakonska obaveza, Bosna i Hercegovina nema popis esencijalnih lijekova jer Ministarstvo finansija i trezora BiH uporno odbija dati mišljenje na odluku o ovom popisu.\nNjihovo mišljenje traženo je u više navrata, a neophodno je kako bi Vijeće ministara BiH uopće razmatralo popis.\nOvaj problem detektovali su i u Uredu za reviziju institucija Bosne i Hercegovine.\nU Agenciji za lijekove i medicinska sredstva BiH istakli su da ovakvo stanje traje čak od 2008. godine, te da problem sa donošenjem Odluke o popisu esencijalnih lijekova nikada nije riješen.\n- Posljedica je da se ni ne zna koji je to minimum lijekova koji treba da se nađu u svakom momentu na stanju u državi. Očigledno da to nije problem čim toliko traje i funkcioniše na taj način – kazala je Biljana Tubić, pomoćnica direktora Agencije za lijekove u medicinska sredstva BiH.\nPo Zakonu o lijekovima i medicinskim sredstvima, Stručno vijeće Agencije za lijekove BiH dostavlja prijedlog popisa esencijalnih lijekova Vijeću ministara BiH, uz prethodno pribavljanje saglasnosti nadležnih entitetskih ministarstava i Odjela za zdravstvo Brčko Distrikta BiH.\nNa osnovu toga Vijeće ministara BiH mora najmanje svake dvije godine utvrditi popis esencijalnih lijekova u BiH. Međutim, to se ne dešava.\n- U prethodnom periodu Agencija je pripremila prijedlog odluke i pribavila pozitivna mišljenja od relevantnih institucija, osim mišljenja Ministarstva finansija i trezora BiH. I pored više urgencija, nisu dobili povratnu informaciju – istaknuto je u nedavno objavljenom izvještaju Ureda za reviziju institucija BiH.\nI državni revizori su ukazali da usvajanje esencijalnog popisa lijekova, osim što je zakonska obaveza, ima veliku važnost za cjelokupan zdravstveni i socijalni sistem u našoj državi.\n- Posljedica neusvajanja je nejednaka dostupnost građanima BiH minimuma lijekova koji se propisuju na teret sredstava obaveznog zdravstvenog osiguranja, kao i minimum lijekova u bolničko-zdravstvenoj zaštiti – istakli su revizori.\nOdgovor iz Ministarstva finansija i trezora BiH danas nismo uspjeli dobiti.\nAgencija za lijekove BiHrevizijalijekoviVijeće ministara BiHMinistarstvo finansija i trezora BiH\nMenadžment ZOI-ja žalio se da ima previše zaposlenih, sada zovu sportiste da čiste bazen za akumulaciju


Grad Niš i Univerizitet u Nišu raspisali su konkurs “U-NI praksa 2019.” – Grad Niš\n· DM · 8. jula 2019.\nGrad Niš i Univerzitet u Nišu raspisali su konkurs “U-NI praksa 2019.”\nGrad Niš i Univerzitet u Nišu raspisali su Konkurs za učešće u programu radne prakse, bez naknade, u javnim preduzećima, gradskim opštinama, Gradskoj upravi i službama, ustanovama kulture i sporta. Kancelarija za mlade Grada Niša sprovodi peti put po redu U-NI praksu i ove godine je predviđeno 49 mesta za studente završnih godina osnovnih akademskih studija i master studija.\n“U-NI praksa 2019.” studentima garantuje sticanje praktičnog stručnog iskustva u radu, potvrdu o obavljenoj praksi koju izdaje Grad Niš i Univerzitet u Nišu, mogućnost dobijanja preporuke od strane institucije u kojoj student obavlja praksu i priznavanje prakse kao dodatne aktivnosti od strane obrazovnih institucija u vidu tri ESPB boda.\nPraksa za studente bez naknade će se održati avgusta meseca 2019. godine u trajanju od mesec dana, a rok za prijavu je petak, 19. jul 2019. godine. Zainteresovani studenti mogu konkurisati na više pozicija, koje mogu naći u Katalogu pozicija.\nTekst Konkursa za studente i propratna dokumentacija je dostupna na sajtu Grada Niša www.ni.rs i Univerziteta u Nišu www.ni.ac.rs. Za prijavu na ovaj konkurs potrebno je pripremiti prijavu (u elektronskoj i štampanoj formi), potvrdu o studiranju (skeniranu i u štampanoj formi), kopiju prve stranice iz indeksa (skeniranu i u štampanoj formi) i dostaviti na e-mail adresu unipraksa@gmail.com uz navođenje naslova e-maila PRIJAVA za U-NI praksu 2019, kao i u štampanoj formi na adresu: Oficirski dom, Orlovića Pavla 28a, 18 000 Niš, uz naznaku na koverti PRIJAVA za U-NI praksu.\nSledeća objava: Uručene besplatne sezonske ulaznice za bazen najboljim učenicima i studentima\nPrethodna objava: OBNOVLJEN KOLOVOZ U VARDARSKOJ ULICI


Italijani tvrde: I pored zabrane ulaska, dolaze ljudi iz Srbije - BIGportal.ba\n18 Jula, 2020 18 Jula, 2020 0464\nNakon što je Italija uvela zabranu ulaska iz Srbije, italijanski mediji izvijestili su da je više desetina ljudi stiglo iz Srbije u različite italijanske regione, zbog čega je, kako navode, guverner Kampanije Vićenco De Luka zatražio strožu kontrolu granica.\nGuverner Kampanije istakao je da Italija ne smije da dozvoli uvezene slučajeve zaraženih kovidom-19, ali da “nije moguće proganjati svakog migranta ili osobu koja stigne iz istočne Evrope”, zbog čega traži strožu kontrolu granica.\nPrema navodima medija iz Trsta, gdje su Srbi najbrojnija manjinska zajednica, jedan autobus iz Beograda sa 52 osobe stigao je u taj grad na sjeveru Italije u 18 časova, u četvrtak, 16. jula, istog dana kada je uvedena zabrana dolaska iz Srbije u Italiju.\n“Čini se da zabrana isključuje kopneni prevoz autobusima”, navodi portal Triesteprima.It.\nDodaje, pozivajući se na izvještaj tršćanske televizije Telequattro, da putnicima autobusa “niko nije tražio dokumentaciju, niti im je mjerena temperatura”.\nItalija je prethodno zabranila dolaske iz 13 zemalja, među kojima su Bosna i Hercegovina i Sjeverna Makedonija.\n“Planiramo povratak u normalnost do Božića”


Krkobabić: Ne sme se dozvoliti da kuće u rubnim područjima zemlje ostanu prazne\nBeta 3. juna 2021. 13:55\nMinistar za brigu o selu Milan Krkobabić izjavio je danas da se ne sme dozvoliti da kuće u rubnim područjima zemlje ostanu prazne, jer je to, kako je istakao, pored ostalog i važno geo-strateško pitanje od posebnog značaja za bezbednost i opstanak Srbije.\nOn je istakao da je projekat dodele praznih kuća sa okućnicom, kojih u Srbiji, prema podacima Akademijskog odbora za selo SANU ima oko 200.000, a koji će sprovoditi Ministarstvo za brigu o selu, preko potreban.\n„Vredan je, za početak, pola milijarde dinara i uskoro će biti pred Vladom Srbije. To je patriotski zadatak za sve nas u zemlji, ali i naše ljude u rasejanju, odgovorne pojedince i korporacije“, rekao je Krkobabić za TV Hepi.\nMinistar je naveo kako očekuje da te napuštene kuće u različitim delovima Srbije uskoro dobiju prve stanare, kako bismo iz korena promenili sliku sela Srbije.\n„Posvetimo se uzrocima da ne bismo, kao na Kosovu i Metohiji, morali da se bavimo posledicama“, izjavio je Krkobabić.\nIlić: Gejming industrija vodeći potencijal srpske privrede\nKabinet ministra Tončeva: Dato 320 miliona dinara za…\nNALED sutra predstavlja reforomske prioritete\nBorislav Borović: Državni zvaničnici stvaraju lažnu sliku o…\nCG: Blokada Skupštine odlaže povećanje akciza od 1.jula?\nFabrici Flora zlatna priznanja Novosadskog sajma u pet…


"Prvi pik" Budućnosti - Reprezentativac Srbije! - Sportske.net\n"Prvi pik" Budućnosti - Reprezentativac Srbije!\nIzvor: Sportske.net, pobjeda.me\nPitanje je koliko je realno, ali nema dileme da bi reprezentativac Srbije predstavljao ogromno pojačanje za Budućnost u nastavku sezone.\nSa Zvezdom osvojio tri trofeja, sad se vraća u Evroligu!Tomić svestan ko je favorit, ima recept za Unikahu!Oni se ne zaustavljaju - Budućnost vreba još jedno pojačanje, ovi klubovi treba da se pripaze!Budućnost se razgoropadila, Igokea platila cehSaopštenje Jasmina Repeše: ''Ovo je jedina istina!''\nOgroman novac uložili su Podgoričani u sklapanje tima za tekuću sezonu ali i dalje nisu došli do finalnog rešenja.\nPromena trenera usloviće još neke promene u rosteru, baš kao i činjenica da je Alen Omić napustio Budućnost i otišao u Armani zbog odlične ponude koju su Italijani dali Podgoričanima.\nNovi strateg Budućnosti Jasmin Repeša najavio je posle utakmice sa Igokeom angažovanje još jednog igrača, a "Informer" prenosi, pozivajući se na crnogorsku "Pobjedu", da je "prvi pik" reprezentativac Srbije.\nBudućnost će navodno pokušati da angažuje nosioca NBA prstena i osvajača Evrolige Ognjena Kuzmića (28, 214 cm) koji se nalazi pod ugovorom sa Real Madridom.\n"Želim da nađem profil igrača i čoveka koji će biti nadogradnja našem timu. Nije to lako u sred sezone, ali ima evropskih klubova koji ne plaćaju igrače redovno, pratimo šta se dešava na tržištu. Sigurno da nećemo uzeti igrača samo da bismo imali jednog više u timu", rekao je pre dva dana Jasmin Repeša.\nBivši centar Crvene zvezde mt:s sigurno nije neko ko ne prima platu redovno, ali je zato uskraćen za veću minutažu u Real Madridu i to bi moglo da ga natera na promenu kluba.\nMomak rođen u Doboju priključio se "Kraljevskom klubu" pre godinu i po dana. Veći deo prethodne sezone Kuzmić je propustio zbog teške povrede prednjih ukrštenih ligamenata kolena.\nU tekućoj sezoni Ognjen Kuzmić je odigrao samo devet utakmica u dresu Real Madrida. U ACB ligi prosečno je provodio 9 minuta na parketu, dok je u Evroligi sakupio 17 minuta na dva meča.\nNa odluku Ognjena Kuzmića da promeni sredinu moglo bi da utiče i to što se krajem leta igra Mundobasket, a centar Real Madrida sa ovakvom minutažom teško da može da se nada ozbiljnijoj roli u državnom timu sa kojim je 2017. godine uzeo srebrnu medalju u Turskoj.\nPartizan može da bude još ponosniji posle ovih reči trenera Budućnosti!\nEvo zašto navijači Partizana obožavaju Mozlija - Kobs se pita ko je ugasio svetlo?\nPartizan vs Budućnost - Kakav je raspored do kraja, može li doći do smene na vrhu?


Ukrajina odustala od EP 2015, Srbija u igri - SandzakHaber.Net , Sandžačke Internet Novine !\nNaslovna Sport Košarka Ukrajina odustala od EP 2015, Srbija u igri\nUkrajina odustala od EP 2015, Srbija u igri\nOd HaberNews - 19. Marta 2014. 0 59 Podeli na Fejsbuku\ntweet Košarkaški savez Ukrajine zbog nestabilne političke situacije odustao je od organizacije Evropskog prvenstva 2015. godine, izjavio je danas šef organizacionog odbora Makrijan Lubkivskij.\nUkrajina će predložiti FIBA Evropa da se šampionat održi u drugoj zemlji ili u nekoliko njih, a da oni budu domaćini 2017. godine.\n“Teško je organizovati Evropsko prvenstvo u ovako teškim uslovima, ekonomskim i političkim. Naša zemlja nema pomoć stranih investitora koji bi sagradili novu dvoranu, a uz to organizacioni komitet oseća nedostatak vremena da se turnir organizuje. Priprema takvog projekta je dug i složen proces, koji podrazumeva planiranje sistema i niz organizacionih mera”, rekao je Lubkivaski.\nOdluku o novom domaćinu ili domaćinima FIBA bi mogla da donese već na narednom sastanku borda FIBA, 23. marta u Minhenu.\nUkoliko se FIBA odluči za više organizatora, onda bi Srbija mogla da bude kandidat za domaćinstvo jedne grupe.\nZa sada je zvanično u trku za novog organizatora ušla samo Francuska, koja je i bila konkurent Ukrajini za dobijanje domaćinstva šampionata.\nsandzakhaber / Izvor: Tanjug PODELI\ntweet Prethodni tekstFilipović optužuje rahmetli Aliju: Izetbegović je bio potpisao podelu BIH!Sledeći tekstGašić: O koalicijama najverovatnije krajem nedelje HaberNews\tPOVEZANE OBJAVEVIŠE OD AUTORA\nKošarka Novi Jokićev tripl-dabl, Denver razbio Bulse Košarka PRLZ: Trijumf Pazaraca u Novoj Varoši! Atletika Atletičari i ove godine favoriti za sva odličja POSTAVI ODGOVOR Odustani od odgovora\tPlease enter your comment!


RTCG - Radio Televizija Crne Gore - Nacionalni javni servis :: Ekonomija :: U KAP investirano preko deset miliona\nPKCG 29. 03. 2017. 12:58 >> 12:32 0\nU KAP investirano preko deset miliona\nSituacija u Kombinatu aluminijuma (KAP) Podgorica je, od kada ga je preuzeo nikšićki Uniprom, mnogo bolja nego ranije, jer je investirano preko deset miliona euraa u opremu, ljude i nove ćelije, saopštio je glavni menadžer u aluminijumskoj kompaniji, Nebojša Dožić.\nOn je na okruglom stolu o industriji metala u Crnoj Gori, koji je održan u Privrednoj komori (PKCG), kazao da je nikšićki Uniprom preuzeo KAP sredinom jula 2014. godine.\n"Situacija je sada mnogo bolja neko tada. Nekoliko godina prije toga u KAP-u ništa nije rađeno, situacija je bila vrlo loša, a od tada do danas napravljeno je puno. Ivestirano je preko deset miliona euraa u opremu, ljude i nove ćelije", rekao je Dožić.\nOn je naveo da je do sada pušteno u rad blizu 80 novih ćelija.\n"Proizvodnja u prošloj godini je bila nešto oko 38 hiljada ili 39 hiljada tona tečnog metala aluminijuma. Plan za ovu godinu je nešto oko 46 hiljada tona, s tim što ćemo do kraja godine pustiti kompletno sve ćelije u B seriji i to će biti nivo godišnje proizvodnje od 60 hiljada tona", objasnio je Dožić.\nOn je, kada su u pitanju glavne investicije, saopštio da će se već u toku naredne sedmice potpisati ugovor za prvu liniju za proizvodnju legura u formi malih ingota, vrijedan šest miliona eura.\n"Nakon toga, na redu je investicija za trupce, a kasnije očekujemo i ostale. Glavna investicija u narednom priodu je povećanje kapaciteta, odnosno puštanje u rad još preko 100 novih ćelija, jer se stare moraju isključivati iz rada i ponovo remontovati", kazao je Dožić.\nKada je u pitanju energija, Dožić je saopštio da je KAP prošle godine energiju uvozio kompletno iz inostranstva, a ovog mjeseca pola iz Crne Gore, a pola iz inostranstva.\n"U javnosti važi mišljenje da KAP potroši svu struju i da to za građane nije dobro. Navešću samo jedan podatak u vezi sa tim. Ako KAP radi, troškovi za prenos će naredne godine biti godišnje nešto oko pet miliona eura, a ukoliko KAP ne radi to bi platili građani", dodao je Dožić.\nOn je rekao da je u KAP-u trenutno u radnom odnosu oko 550 radnika, dok je prosječna plata između 750 i 800 eura.\n"Kompletno se plaćaju doprinosi, čak smo i u pretplati i nema dugovanja. Puno se polaže na zaštiti radnika koji imaju prevoz sa posla i na posao. Sjutra se otvara i restoran u KAP-u, investicija od oko 600 hiljada eura", saopštio je Dožić.\nOn smatra da metalna industrija u Crnoj Gori ima veliku perspektivu.\nPotpredsjednik PKCG, Stanko Zloković, kazao je da je metalna industrija u Crnoj Gori potencijal koji se mora kvalitentnije i bolje iskoristiti.\n"Na pravom smo putu da se to u Crnoj Gori uradi. Potencijal tog sektora je ogroman, kao i budućnost i perspektiva", ocijenio je Zloković.\nOn je naveo da je to sektor koji je dominantan u crnogorskom izvozu.\n"Sve to ukazuje da je potrebno uložiti zajednički napor države, kompanija, nauke i školstva da se taj sektor na kvalitetniji način oživi i da napravi rezultate koje objektivno može napraviti", poručio je Zloković.\nOn je rekao da tu prije svega misli na Uniprom KAP i Željezaru Tosčelik, jer su to, kako je ocijenio, potencijali koji su značajni.\n"I čelik i aluminijum imaju budućnost u savremenom svijetu i u razvoju svih novih tehnologija, jer su to skoro nezamjenjivi metali. Metalni sektor realno može da generiše nova radna mjesta i novo zapošljavanje", kazao je Zloković.\nPredsjednik Privredne komore Slovenije i savjetnik u Željezari Štore Steel, Marjan Mačkošek, rekao je da je metalno industrijski sektor u toj državi bio u velikoj krizi nakon raspada Jugoslavije.\n"Mnogo godina smo tražili sve moguće varijante kako bi tu industriju postavili na neke grane koje bi bile prihvatljive i došli smo do situacije da je danas ta industrija u Sloveniji strašno jaka", naveo je Mačkošek.\nTa industirja je, kako je dodao, sa više od 70 odsto u izvozu, i to na najzahtjevnije zapadno tržište.\n"Metalna industrija je strašno jaka u najbitnijoj svjetskoj industriji – automobila i vozila", ocijenio je Mačkošek.\nPrema njegovim riječima, Slovenija je prošle godine imala izvoz od preko 31 milijarde eura, od čega je proizvoda bilo skoro 25 milijardi eura.\n"Očuvali smo školski sistem, odbranili zatvaranje Metalurškog fakulteta u Ljubljani i sada smo počeli otvarati i srednje škole, jer je to jedina deviza da možete na tom području biti uspješni na dugi rok", kazao je Mačkošek.\nOn smatra da bi Crna Gora mogla da neki od slovenačkih načina izlaska iz krize uzme kao osnovu, ali i da mora izgraditi vlastiti model.\n"Treba početi raditi na manjem obimu, tačno fokusiranom na tržište i imati jasnu viziju. Crna Gora treba da osigura školski sistem i nađe načine da mladi u tim djelatnostima vide svoju perspektivu", zaključio je Mačkošek.\nStanko Zloković KAP PKCG\nUgalj razvojna šansa Crne Gore\n20. 09. 2019. 1\nSaradnja moguća u više oblasti privrede\nGrantovima do konkurentnije privrede


Egipat proterao turskog ambasadora\nZategnutost u odnosima dve zemlje pojačana izjavama turskog premijera Erdogana, koji je ranije ove nedelje kritikovao vlasti u Kairu\nEgipat je saopštio da je naredio turskom ambasadoru da napusti zemlju, posle komentara turskog premijera Redžepa Tajipa Erdogana, koji je ranije ove nedelje ponovo kritikovao novo rukovodstvo u Kairu.\nOdnosi dve zemlje su zategnuti otkad je Egipat svrgnuo s vlasti islamističkog predsednika Mohameda Morsija, pre nekoliko meseci.\nTurska i Egipat opozvali su svoje ambasadore u avgustu pošto je zvanična Ankara oštro kritikovala egipatske lidere i rušenje Morsija s vlasti. Turski ambasador vratio se u Egipat nekoliko nedelja kasnije, ali je Egipat odbio da vrati svog u Tursku.\nTurska je uspostavila vrlo bisku saradnju sa Morsijem u kratkom periodu koji je proveo na vlasti, posle pobede na prvim slobodnim predsedničkim izborima u toj zemlji, u junu 2012. Morsija je vojska zvacila s vlasti u julu 2013, posle višednevnih protesta miliona Egipćana nezadovoljnih njegovom jedinogodišnjom vladavinom.


Beta 13. juna 2016. 09:20\nMandatar za sastav Vlade Srbije otkazao je posetu Briselu 21. juna, potvrdjeno je Radio-televiziji Srbije (RTS) u Vladi Srbije.\nKako je RTS preneo pozivajući se na izvore u Vladi Srbije, Vučić će otputovati u SAD 23. juna prvim direktnim letom „Er Srbije“ na relaciji Beograd-Njujork, ali ta poseta nije tvanična, jer je otkazao sve ranije dogovorene susrete sa američkim zvaničnicima.\nPrema pisanju današnje Politike, odluka o otkazivanju puta u Brisel i ranije ugovorenih susreta s visokim zapadnim zvaničnicima donesena je tokom vikenda posle telefonskih kontakata koje je Vučić imao s najvišim predstavnicima Evropske unije (EU).\n„Otkazivanje važnih susreta potez je kakvom se pribegava samo u vanrednim okolnostima, pa je razumno pretpostaviti da je Aleksandar Vučićć iz nekog razloga nezadovoljan odnosom važnih saveznika, bilo prema njemu lično ili Vladi Srbije“, navodi Politika i ocenjuje da se takve odluke „ne donose olako i bez ozbiljnih vaganja mogućih posledica.\nList tvrdi da je, u odsustvu zvaničnog tumačenja Vučićeve odluke, logično tumačiti takvu odluku na osnovu „do sada jedva vidljive zategnutosti na relaciji s Briselom i Vašingtonom“.\nPolitika dodaje da su „mediji naklonjeni premijeru“ proteklih dana spekulisali da su zapadne prestonice na neki način povezane s onim što krugovi bliski premijeru vide kao „akciju urušavanja srpske vlade“, pod tim misleći na „logističku podršku optužbama o izbornoj kradji, a zatim i opštužbama vezanim za smene urednika na Radio-televiziji Vojvodine i protestima uperenim protiv projekta Beograd na vodi“.\n„Govorka se i o velikim finansijskim iznosima kojima se iz Brisela potpomažu protesti protiv vlade, bez obzira na činjenicu da ih vode novoosnovane grupe koje brižljivo poriču svaku prethodnu nameru ili vezu s opozicijom“, piše Politika.\nS druge strane, antizapadni opozicioni krugovi tvrde da Vučić i njemu bliski tabloidi samo izmišljaju sukob sa Zapadom budući da premijer ispunjava sve zapadne naloge sa „izuzetkom sankcija protiv Rusije“.\nVučić je pre nekoliko meseci najvio putovanje u SAD, a kupio je i prvu kartu za direktni let „Er Srbije“ od Beograda do Njujorka.


Za dionicu Šićki Brod – Đurđevik izdvojeno 14 miliona KM | Radio Srebrenik\nNaslovnica VIJESTI BIH I SVIJET Za dionicu Šićki Brod – Đurđevik izdvojeno 14 miliona KM\nZa dionicu Šićki Brod – Đurđevik izdvojeno 14 miliona KM\nFederalna vlada je usvojila 100.000.000 KM vrijedan Program utroška sredstava kapitalnog transfera javnim poduzećima za izgradnju autocesta i brzih cesta. Ova sredstva su utvrđena Budžetom FBiH za 2020. godinu Federalnom ministarstvu saobraćaja i komunikacija.\nZa poddionicu Šićki Brod – Đurđevik, na trasi ceste Tuzla – Sarajevo u ovogodišnjem Budžetu odobreno je 14.000.000 KM (projektiranje 2.500.000 KM, izvlaštenje 1.500.000 KM, građevinski radovi 9.500.000 KM, nadzor 500.000 KM).\nUkupna sredstva potrebna za izgradnju dionice magistralne ceste M-18 na Šićki Brod – Đurđevik iznose oko 146 miliona KM. Od Vlade Federacije BiH je već osigurano 40 miliona KM, dok se ostatak potrebnih sredstava može osigurati i iz kreditnih sredstava. Tim kreditima ne bi bio zadužen Tuzlanski kanton, nego bi se krediti vraćali iz sredstva koji se već prikupljaju po osnovu akciza na gorivo. Sve navedeno su konkretni pokazatelji da se radi o ozbiljnom projektu čiji je glavni cilj saobraćajna deblokada Tuzlanskog kantona. (RTV SLON)\nNaredni članakU Ciljugama dvije osobe pronađene mrtve, treća s teškim povredama\nIako se broj slučajeva koronavirusa povećava u Evropi, Švedska nastavlja s trendom opadanja broja zaraženih nakon što...\nZa cijelo područje BiH danas je na snazi žuto upozorenje zbog izuzetno visoke temperature vazduha koja će...


pink.rs | Uhapšena petočlana kriminalna grupa zbog krijumčarenja migranata!\nNakon višemesečne međunarodne istage u zajedničkoj akciji policije Srbije, Rumunije i Nemačke, na području Beograda uhapšeno je pet člava organizovane kriminale grupe, koja je u periodu od sredine februara do kraja marta ove godine omogućila nedozvoljeni tranzit 79 migranata.\nAkcija je izvedena po nalogu Tužilaštva za organizovani kriminal, a izveli su je pripadnici Službe za borbu protiv organizovanog kriminala-Stalne udarne grupe za borbu protiv krijumčarenja ljudi.\nKako je saopšteno iz Tužilaštva, ova organizovana krminalna grupa je migrante prevozila od Beograda do mesta Džervin u blizini Tekije na granici Srbije sa Rumunijom u cilju njihovog daljeg ilegalnog prebacivanja ka zemljama EU.\nTom prilikom slobode je lišeno pet državljana Srbije: Predrag Manojlović, Srđan Stojković, Saša Radosavljević, Predrag Stojković i Saša Joksović, zbog postojanja osnovane sumnje da su izvršili krivično delo nedozvoljen prelazak državne granice i krijumčarenje ljud.\nPripadnici ove organizovane kriminalne grupe su navedeno krivično delo izvršili na taj način što su protivpravnu imovinsku korist, koja se kretala od 1.200 do 2.000 evra po realizovanoj kriminalnoj aktivnosti delili u zavisnosti od zadataka i ostvarenoj pojedinačnoj radnji.\nOni su uhapšeni na području Srbije sprovedena su uz krivičnu prijavu Tužilaštvu za organizovani kriminal kojom je obuhvaćeno još tri lica i to Milosav Bulatović, Miša Radosavljević i Miloš Zarić koji se od ranije nalaze pritvoru u Neogitinu.


Pobeda kandidata "Srpske" u tri opštine na severu Kosova – Nadlanu.com\nObjavljeno 14. nov 2013. / 23:33:19\nPredsednica CIK Valjedete Daka je na konferencije za novinare rekla da su u opštinama na severu Zubinom Potoku, Zvečanu i Leposaviću u prvom krugu pobedili kandidati Građanske liste Srpska.\nKada je reč o gradonačelniku severne Kosovske Mitrovice, 17. novembra će biti ponovljeni izbori na tri izborna mesta, posle kojih će se znati da li je neko pobedio u prvom krugu ili će 1.decembra biti održana drugi krug sa dva kandidata koja su osvojila najviše glasova.\nU svih šest srpskih opština južno do Ibra - Gračanica, Sstrpce, Klokot, Novo Brdo, Ranilug i Parteš - jedan od dva kandidata za gradonačelnika je sa Građanske liste Srpska, navela je Daka.\nKonačni rezultati govore da su u prvom krugu gradonačelnici izabrani u 13 opština - Dečane, Glogovac, Istok, Kačanik, Kosovo Polje, Leposavić, Podujevo, Srbica, Sstimlje, Zubin Potok, Zvečane, Mamusa i Đeneral Janković, a u 24 opštine biće drugog kruga gde će se takmičiti dvoje najbolje plasirani kandidati.\nU prvom krugu su gradonačelnike dobili DPK Hašim Tačija u četiri opštine, DSK - Isa Mustafe tri opstine, Građanska Inicijativa Srpska tri opštine, ABK - Ramuš Haradinaj, Demokratska turska partija Kosova i jedan nezavisni kandidat u po jednoj opštini.\nU drugom krugu DSK će biti u 14 opština, DPK u 12 opština, ABK u osam opština, Građanska inicijativa Srpska u šest opština, Samostalna liberalna stranka u tri opštine, Alijansa za Novo Kosovo u dve opštine, Savez Kosovskih Srba u jednoj opštinu (Gračanica), Samoopredelenje, Inicijativa za Mališevo Srpska narodna partija Kosova u po jednoj opštini.\nPresednica CIK je rekla da je od ukupnog broja upisanih birača na teritoriji Kosova - 1.792.913 - na lokalne izbore za gradonačelnike izašlo 807.240 glasaca ili 46,34 posto.\nCIK će verifikovati rezultate posle eventualnih žalbi koje mogu uputiti politicki subjekti u panelu za žalbe u roku od 24 sata od momenta kada Cik objavi konačne rezultati, kazala je Daka.\nizbori na kosovusever kosovaSrbi na kosovu


Ponedeljak, 04 Mart 2013 18:00\nDatum: Ponedeljak, 04 Mart 2013\nZa potrebe "Kreativne škole" Zavoda za unapređivanje obrazovanja i vaspitanja učenici II-5 odeljenja Hemijsko-medicinske škole, na čelu sa profesorkom Olgicom Lukač, organizovali su istraživanja prema planu projektnih aktivnosti nastave na temu kulture druge polovine IX i prve polovine XX veka.\nKako su tematski bili vezani za određeni vremenski period odlučili su da kroz istraživanje obuhvate ličnosti kao što su Feliks Mileker, Jovan Strija Popović, Paja Jovanović, Bora Kostić i Svetozar Miletić.\nU planu njihovih projektnih aktivnosti predviđeno je i održavanje javnog časa na ovu temu pod nazivom "Mi na stranicama istorije (Zavičajna građa u kulturi 19. i prve polovine 20. veka)" koji će biti održan u ponedeljak, 4. marta, od 18 časova, u sali bioskopa Kulturnog centra Vršac. Učenici koji su učestvovali u realizaciji projektnih aktivnosti će ovom prilikom predstaviti svoj rad jer smatraju da je očuvanje tekovina kulturnog nasleđa od izuzetno velike važnosti i da svaka nastupajuća generacija treba da doprinese očuvanju i nadogradnji tog nasleđa.\nOdržavanje ovog javnog časa je prava prilika da se sa njihovim aktivnostima, osim učenika i profesora Hemijsko-medicinske škole, upoznaju i učenici i profesori drugih škola.\n« Veče jevrejske kulture\tNove tehnologoije u rasveti - Led tehnologija »\nVi ste ovde: Home Tribine, predavanja, promocije Javni čas-tribina „Mi na stranicama istorije“


ZVEZDINA „DESETKA“ U SVE JAČEM RITMU: Katai probudio nadu za Milan - SPORTSKI ŽURNAL\nNajbolji fudbaler Crvene zvezde, van takmičarskog kruga od novembra zbog povrede i bolesti, juče je prvi put učestvovao u igri ekipe\nAleksandar Katai je probudio nadu da bi, ipak, mogao da bude akter utakmice sa Milanom! Najbolji fudbaler Crvene zvezde, van takmičarskog kruga od novembra zbog povrede i bolesti, juče je prvi put učestvovao u igri ekipe.\nI dalje su male šanse da Katai bude u konkurenciji za mečeve sa Milanom, ali činjenica je da se približava povratku u ekipu. Konačnu reč daće lekarski tim i stručni štab po završetku priprema.\nIz Crvene zvezde su istakli da je Katai odradio čitav trening sa ekipom, da je u šuterskom delu rada poslao dosta lopti u mrežu.\nFkpCascais · 27 januar, 2021 15:53\nfiliopkaci@FkpCascais · 27 januar, 2021 18:13\nBubalo · 27 januar, 2021 16:56\nPanonija@Bubalo · 27 januar, 2021 17:25


RTCG - Radio Televizija Crne Gore - Nacionalni javni servis :: Društvo :: CKM: Aerodrom Podgorica da nosi naziv "21. maj"\n08. 05. 2019. 10:20 >> 10:53 11\nCrnogorska kulturna mreža (CKM) uputila je inicijativu predsjedniku Vlade Dušku Markoviću da Aerodrom Podgorica promijeni ime u Aerodrom 21. maj. Oni traže i da se ispred zgrade aerodroma istakne 21 jarbol sa crnogorskim zastavama koji bi simbolizovali važan datum za Crnu Goru.\nIz CKM-a napominju da je ovo treći put da se obraćaju Vladi Crne Gore sa ovom inicijativom, ali kako su kazali, ona do sada nažalost nije prepoznata.\n"Njenim prihvatanjem pokazao bi se odgovoran odnos prema 21. maju, a kod putnika koji dolaze iz inostranstva u našu zemlju bi se stekao dojam kako u Crnoj Gori postoji odgovoran odnos prema Danu nezavisnosti", navode iz CKM-a.\nSmatraju da su Aerodromi Crne Gore kompanija koja je solventna i čiji budžtet ni u kom slučaju ne može opteretiti kupovina 21 jarbola i zastava kao i njihovo održavanje na godišnjem nivou.\n"U godini kada se izdaju u zakup stranom investitoru bilo bi dobro da Vlada uvaži naš prijedlog, zarad promocije ovog važnog datuma za Crnu Goru širom svijeta. Izražavamo uvjerenje da će Premijer Duško Marković uvažiti našu inicijativu, i da će se konačno početi sa realizacijom konkretnih stvari koje jačaju tekovine 21. maja", ističu iz CKM-a.\nIz te NVO dodaju da iz godine u godinu nailaze na sve veće poteškoće kada su u pitanju projekti koji promovišu crnogorski identitet i Dan nezavisnosti. Ipak, kako su kazali, to ih neće pokolebati u njihovoj misiji.\n"Svim građanima koji su patriotski nastrojeni prema državi kao i samoj Vladi u narednom periodu predstoji velika borba da temelji suverenosti Crne Gore budu vječni", zaključuje se u saopštenju CKM-a.\nAerodrom Podgorica Crnogorska kulturna mreža\nDeamliner stigao na PG aerodrom


Državi fali 1,19 milijardi eura u naredne tri godine - Vijesti.me\nDio novca od 500 miliona obezbijeđen emisijom obveznica u septembru, čeka se zeleno svjetlo Svjetske banke za novo zaduženje od 250 miliona Edit\n3344 pregleda 13 komentar(a)\nMarija Mirjačić 9. decembar 2019, 07:01\nDržavnom budžetu u naredne tri godine nedostajaće 1,199 milijardi eura za servisiranje svih obaveza, podaci su iz Vladinog Nacrta programa ekonomskih reformi (PER) za period od 2020. do 2022. godine.\nPosmatrano po godinama, u 2020. godini budžetu će nedostajati 590 miliona eura. Za 2021. godinu je procijenjeno da će nedostajati 378,4 miliona eura, a godinu kasnije oko 231,5 miliona eura.\n“Prema Zakonu o budžetu za 2020. godinu, nedostajuća sredstva iznosiće oko 590 miliona eura. Za finansiranje ovog iznosa neće biti neophodno novo zaduženje. Novac će biti obezbijeđen iz depozita vrijednih 490 miliona eura, nastalih emisijom euroobveznica u 2019. godini, dok će preostalih 100 miliona eura biti obezbijeđeni povlačenjem novca iz kredita sa kineskom EXIM bankom, za potrebu realizacije projekta izgradnje prioritetne dionice auto-puta. Zakonom o budžetu predviđena mogućnost zaduženja je do 250 miliona eura, ako se ukaže mogućnost da se obezbijedi novac pod povoljnim uslovima za finansiranje budžeta za 2021. godinu”, piše u Vladinom dokumentu.\nZakon o budžetu za narednu godinu je u formi predloga u skupštinskoj proceduri.\nVlada planira da naredne godine uz pomoć garancije Svjetske banke (SB) vrijedne 80 miliona eura obezbijedi 250 miliona eura koje bi trošila u 2021. godini i pregovori sa tom međunarodnom finansijskom organizacijom su u toku.\n“Crna Gora je u pregovorima sa SB oko druge garancije (PBG2). Pregovori o zaključenju tog aranžmana započeti su u 2018. godini i on bi trebalo da bude odobren od strane SB početkom naredne godine, a realizacija aranžmana se očekuje u 2020. godinu. Planirano je da se novac tog zajma iskoristi za stvaranje rezerve za potrebe otplate duga u 2021. godini”, objašnjeno je u nacrtu PER -a.\nKako se navodi, na kretanje duga u 2020. godini u najvećoj mjeri uticaće planirano zaduženje od 250 miliona eura uz garanciju SB i povlaćenje 100 miliona eura kredita od kineske Eksim banke za izgradnju prve dionice auto-puta od Smokovca do Mateševa. Uz to, na kretanje duga uticaće i povlačenje novca iz već zaključenih kreditnih aranžmana za infrastrukturne projekte za šta se predviđa oko 30 miliona na godišnjem nivou.\n“Javni dug će biti biti na nivou od 3,79 milijardi eura ili 78,75 BDP-a procijenjenog za 2019. godinu. U 2020. godini, očekuje se smanjenje duga, zbog otplate duga po osnovu obveznica emitovanih 2015. godine. Iznos duga po osnovu ove emisije smanjen je u 2018. godini, putem refinansiranja, za oko 178,90 miliona i sada iznosi oko 321,10 miliona. Međutim, kako je u odnosu na očekivanu dinamiku izvođenja radova ostvaren manji nivo od planiranog, došlo je i do produžetka radova na auto-putu, pa je izvjesno da će zaduženje po osnovu auto-puta i dalje biti od uticaja na kretanje duga u 2020. godini. Procjenjuje se da će javni dug u 2020. godini biti 3,633 milijarde ili 72,28 odsto BDP-a”, piše u dokumentu.\nProcijenjeno je da će javni dug opadati u 2021. godini, zbog refinansiranja duga po osnovu obveznica koje dospijavaju na naplatu u toj godini.\n“Doći će do otplate duga po osnovu obveznica emitovanih 2016. godine u iznosu od 227,4 miliona eura. U skladu sa tim očekuje da javni dug iznosi 3,39 milijardi eura ili 65,08 odsto BDP-a. Što se tiče 2022. godine, očekuje se nastavak trenda opadanja nivoa državnog duga, pa se procjenjuje da će na kraju 2022. godine vrijednost javnog duga biti 3,40 milijardi eura ili 62,52 odsto BDP-a procijenjenog za tu godinu” piše u dokumentu.\nJavni dug Crne Gore na kraju prošle godine je bio 3,22 milijarde eura, odnosno 69,16 odsto BDP-a. Vlada najavljuje izradu nove strategije za upravljanje javnim dugom u periodu od 2020. do 2022. godine.


Fudbaleri Ozrena dočekuju ekipu FK Rembas - Vesti TV Sokobanja\nU okviru III kola Pomoravsko – timočke zone fudbaleri Ozrena savladali su u nedelju, na svom terenu, ekipu FK Rembas iz Resavice rezultatom 2:1 / U okviru III kola Pomoravsko – timočke zone fudbaleri Ozrena dočekuju ekipu FK Rembas iz Resavice. Utakmica se igra u subotu 3. septembra na stadionu Bata Nole na Podini sa početkom u 16 časova i 30 minuta\n05.09.2011. VEST – FK Ozren\nU okviru III kola Pomoravsko – timočke zone fudbaleri Ozrena savladali su u nedelju, na svom terenu, ekipu FK Rembas iz Resavice rezultatom 2:1. Golove za Ozren postigli su Vojkan Kuzmanović i Miloš Petrović.\n01.09.2011. VEST – FK Ozren\nU okviru III kola Pomoravsko – timočke zone fudbaleri Ozrena dočekuju ekipu FK Rembas iz Resavice. Utakmica se igra u subotu 3. septembra na stadionu Bata Nole na Podini sa početkom u 16 časova i 30 minuta. Ovo je ujedno i prilika da se fudbaleri Ozrena pred svojim navijačima iskupe za ubedljiv poraz u drugom kolu od ekipe FK Morava u Ćupriji.


Tramp: Mogao bih da dobijem taj rat za nedelju dana. Samo ne želim da ubijem 10 miliona ljudi\nB92\t23.07.2019 10:24\nPredsednik SAD Donald Tramp izjavio da bi mogao okončati dvodecenijski rat u Avganistanu za samo nekoliko dana\nMeđutim, tada bi poginuli milioni ljudi, a Avganistan bio "zbrisan s lica zemlje".\nMeđutim, tada bi poginuli milioni ljudi, a Avganistan bio "zbrisan s lica zemlje", dodao je Tramp.\n"Mogao bih da dobijem taj rat za nedelju dana. Samo ne želim da ubijem 10 miliona ljudi. Kada bih poželeo da dobijem taj rat, Avganistan bi bio zbrisan s lica zemlje. Nestao bi. Bilo bi gotovo za bukvalno 10 dana", rekao je Tramp novinarima u Beloj kući prilikom susreta s pakistanskim premijerom Imranom Kanom, od koga želi pomoć u mirovnim pregovorima s talibanima.\nPrijatan prijem u Beloj kući je drastična promena u odnosu na umanjenje pomoći Pakistanu za više miliona dolara uz poruku da Islamabad daje samo "laži i obmane".\nKako se taj rat vukao dalje, odnosi SAD i Pakistana su imali uspone i padove a na najnižem nivou su se našli u vreme Baraka Obame, kada su SAD izvršile napad na zgradu u Pakistanu u kojoj se nalazio bin Laden i ubile vodju al-Kaide a da o tome nisu obavestile Islamabad. Sada obe zemlje tvrde da žele da izglade nesporazume.\nKao znak toga, Kan je u Vašington doputovao s načelnikom generalštaba i šefom moćne vojne obaveštajne službe ISI\nIz indijskog ministarstva spoljnih poslova je potom rečeno da "premijer nije izneo takav zahtev" i da se sva pitanja s Pakistanom rešavaju isključivo bilateralno.


PREDLOZI ZAKONA O ISTRAŽIVANJU NESREĆA U VAZDUŠNOM, ŽELEZNIČKOM I VODNOM SAOBRAĆAJU I O IZMENAMA ZAKONA O OBLIGACIONIM I OSNOVAMA SVOJINSKO-PRAVNIH ODNOSA U VAZDUŠNOM SAOBRAĆAJU: OSNIVANJE CENTRA ZA ISTRAżIVANJE NESREćA, SMANJENJE TROšKOVA KOJI NASTAJU PO OSNOVU BROJNIH NEZGODA I NESREćA, USKLAđIVANJE SA DIREKTIVAMA EU, A SA CILJEM DA PRAVA PUTNIKA BUDU NA PRVOM MESTU\nPredlog zakona o istraživanju nesreća u vazdušnom, železničkom i vodnom saobraćaju previđa osnivanje jedinstvenog Centra za istraživanje nesreća u ove tri vrste saobraćaja, čiji je cilj utvrđivanje uzroka i samim tim preventivno delovanje, izjavila je ministarka građevinarstva, saobraćaja i infrastrukture, Zorana Mihajlović.\nObrazlažući Predlog zakona o istraživanju nesreća u vazdušnom, železničkom i vodnom saobraćaju, Mihajlović je u Skupštini Srbije istakla da će se Centar baviti pitanjima kako je došlo do udesa, koji su uzroci, kao i koje preporuke mogu da se daju da se nesreće više ne događaju.\nPredviđeno je da taj Centar bude organizaciono i funkcionalno nezavisan od svih organa nadležnih za sva tri vida saobraćaja i svake druge zainteresovane stranke, čiji bi interesi mogli da dođu u sukob sa istragom, uključujući i državne institucije i ministarstva.\nTa istraga je nezavisna od istrage pravosudnih organa, čiji je cilj odlučivanje o eventualnim kaznenim merama i obeštećenju žrtava i svake interne istrage koju sprovodi neki od učesnika, a njena svrha je da se identifikuju uzroci nesreće i odgovori na pitanja: šta se desilo, zašto i šta se može učiniti da se spreče ubuduće.\n"Kada dođe do neke nesreće, tog trenutka operateri, bilo u železnici, vazdušnom, bilo u vodnom saobraćaju obaveštavaju, pored MUP-a i glavnog istražitelja koji rukovodi Centrom i zajedno deluju na terenu. Centar nije tu da utvrđuje krivca i radi posao MUP-a već se bavi uzrokom nesreće", pojasnila je ona i dodala da će MUP i tužilaštvo i dalje obavljati svoj deo posla.\nOsim povećanja bezbednosti putnika, Mihajlović je rekla da je cilj zakona i smanjenje troškova koji nastaju po osnovu brojnih nezgoda i nesreća.\nIstakla je da se poslednje tri i po godine dogodilo 2.180 raznih nezgoda ili udesa u ove tri vrste saobraćaja, da je stradalo 150 ljudi, ali i da je po tom osnovu gubitak za Srbiju 271 milion evra u protekle tri godine.\nObrazlažući Predlog zakona o izmenama Zakona o obligacionim i osnovama svojinsko-pravnih odnosa u vazdušnom saobraćaju, ona je rekla da je cilj tih izmena usklađivanje sa direktivama EU, a sa ciljem da prava putnika budu na prvom mestu.


Izjava o davanjima za sportske klubove – priznanje zloupotrebe javnih resursa\nDatum kreiranja: četvrtak, 24 oktobar 2019\nIzjava ministra finansija o tome da su dva najveća fudbalska i košarkaška kluba od 2014. do danas „dobili od države“ oko 4,7 milijardi dinara predstavlja priznanje da je kod dodele tih sredstava bilo zloupotrebe službenog položaja ili trgovine uticajem.\nPrema ovoj izjavi, koja nije propraćena objavom dokumenata, državna pomoć je dodeljivana „direktno iz budžeta, preko ministarstava“ ili indirektno, „preko javnih preduzeća“. Pored toga, pomoć je davana „kroz kredite, davanje različitih garancija i reprogram poreskih obaveza“. Ključni deo izjave ministra jeste to da „država za oba kluba izdvaja i podržava ih podjednako i da se trudi da bude uravnotežena na najbolji mogući način“.\nDržavni organi mogu, u skladu sa zakonom, da pomažu razvoj sporta i rad sportskih društava. Distribucija ovih sredstava bi trebalo da se odvija isključivo preko za to nadležnog, Ministarstva omladine i sporta. S druge strane, odluke javnih preduzeća i preduzeća u državnom vlasništvu o tome hoće li sponzorisati sportske klubove trebalo bi da bude zasnovana isključivo na ekonomskim kriterijumima, a nipošto na političkim odlukama njihovih direktora ili sugestijama državnih rukovodilaca. Isto tako, odluke o davanju kredita, državnih garancija i reprograma poreskih dugova morale bi se donositi na jednak način prema svim privrednim subjektima. Izjava ministra pokazuje ili u najmanju ruku daje snažne razloge za sumnju da su pri dodeli državne pomoći sportskim klubovima bili primenjeni kriterijumi i metodi koji nisu zasnovani na zakonu.\nTransparentnost Srbija zatražila je od Ministarstva finansija da dostavi sledeća dokumenta:\n1. Kopija proračuna davanja države za fudbalske i košarkaške klubove „Crvena zvezda“ i „Partizan“, koje je novinarima izneo ministar finansija Siniša Mali 22.10.2019.\n2. Kopije dokumenata na osnovu kojih je načinjen proračun iz tačke 1. ovog zahteva.\nfoto: https://insajder.net/sr/sajt/vazno/15901/Mali-Dr%C5%BEava-Crvenoj-zvezdi-i-Partizanu-od-2014-dala-vi%C5%A1e-od-37-miliona-evra.htm screenshot


LIDL SRBIJA | ZR KLIK\nU TOKU IZGRADNJA DRUGE PRODAVNICE LIDL U ZRENJANINU\nZrenjanin - Gradonačelnik Zrenjanina Čedomir Janjić na gradilištu “Lidla 2”: širenje mreže ovog trgovins ...\nZrenjanin - Gradonačelnik Zrenjanina Čedomir Janjić na gradilištu “Lidla 2”: širenje mreže ovog trgovinskog lanca pouzdan znak da grad ima razvojnu perspektivu. - Samo Beograd, Novi Sad, Kragu ...\nPOČELA IZGRADNJA JOŠ JEDNOG LIDL MARKETA U ZRENJANINU\nZRENJANIN- Kompanija “Lidl Srbija” zvanično je potvrdila da je počela s gradnjom druge prodavnice u Zrenj ...\nZRENJANIN- Kompanija “Lidl Srbija” zvanično je potvrdila da je počela s gradnjom druge prodavnice u Zrenjaninu. Iz te kompanije na adresu Grada Zrenjanina stigla je sledeća informacija: “Kompanija “Li ...\nOTVOREN LIDL U ZRENJANINU (FOTO)\nKompanija Lidl svečano je otvorila maloprodajni objekat u Zrenjaninu. Kupci danas imaju priliku da se uv ...\nKompanija Lidl svečano je otvorila maloprodajni objekat u Zrenjaninu. Kupci danas imaju priliku da se uvere u jedinstveno iskustvo kupovine koje donosi prvi savremeni diskont u Srbiji. Svečanom otv ...\nLIDL PRODAVNICA POČINJE SA RADOM 11. OKTOBRA\nZrenjanin- Pored Zrenjanina u četvrtak, 11. oktobra u 8 časova istovremeno će sa radom početi još 15 Lidl ...\nZrenjanin- Pored Zrenjanina u četvrtak, 11. oktobra u 8 časova istovremeno će sa radom početi još 15 Lidl prodavnica u Srbiji. Kompanija Lidl Srbija počeće operativno poslovanje 11. oktobra otvaranjem ...


Sandra Božić prekinula štrajk glađu nakon Vučićevog poziva - NOVA portal\nPolitika Autor:N111. maj. 202022:01\nPoslanica Srpske napredne stranke (SNS) Sandra Božić je, nakon poziva predsednika Srbije Aleksandra Vučića i njenog kolege iz skupštinske klupe Aleksandra Martinovića, odlučila da prekine štrajk glađu.\nNakon što je informaciju saopštila novinarima, Božić je krenula kući.\nNa stepeništu ispred ulaza u Skupštinu Srbije ostali su samo Martinović i lider Dveri Boško Obradović.\nMartinović je ranije u izjavi novinarima rekao da će razmisliti da li će odustati od štrajka glađu.\nPodsetimo, na stepeništu Skupštine u nedelju je prvi počeo štrajk glađu samostalni poslanik Miladin Ševarlić zbog neprimenjivanja Rezolucije 1244 na Kosovu i Metohiji i kršenja teritorijalnog intetgriteta i suvereniteta Srbije, ali je od štrajka danas odustao. Njemu se u znak podrške pridružio poslanik i lider Dveri Boško Obradović koji zahteva obustavljanje izbornog procesa.\nBožić i Martinović su stupili nakon toga u štrajk glađu zahtevajući da tužilaštvo pokrene postupak protiv osoba koje su učestvovale u neredima tokom skupa koji su u petak ispred tog zdanja organizovale Dveri.\nIspred zgrade Skupštine Srbije žandarmerija je večeras razdvajala pristalice Srpske napredne stranke i manju grupu ljudi koja je došla da pruži podršku Obradoviću.\npolitikasandra obradpvićSrbijasrpska napredna strankaštrajk glađu


EU poriče odlaganje u isplati kredita Grčkoj (SETimes.com)\nEU poriče odlaganje u isplati kredita Grčkoj\nBRISEL, Belgija -- Neće biti odlaganja u isplati sledeće tranše velikog kredita za spašavanje grčke ekonomije, izjavio je u sredu (17. novembra) komesar EU za monetarna i ekonomska pitanja Oli Ren. Odluka o isplati treće tranše kredita, u ukupnom iznosu od 110 milijardi evra, koji su Evropska komisija, Evropska centralna banka i MMF dali Grčkoj, treba da se donese u decembru. Međutim, stvarna transakcija će biti izvršena u januaru, objasnio je Ren. On je to rekao nakon što je austrijski ministar finansija Jozef Prol izjavio ranije istog dana da su zemlje članice evrozone odlučile da odlože isplatu tranše do januara. Prol je u utorak rekao da Austrija neće dati svoj deo tranše od 190 miliona evra, tvrdeći da Grčka nije ispunila svoje obaveze. (AP, Biznisvik, Rojters, ANA-MPA - 17.11.2010)\n597488Fejsbuk fanovi Posetite nasReportažaZemlje regiona preduzimaju korake protiv džihadistaMere vlade protiv učešća domaćih državljana u aktivnostima IDIL-a su od ključne važnosti kako bi se realizovala regionalna borba protiv terorizma, smatraju stručnjaci. Specijalni izveštaj: Korupcija u jugoistočnoj Evropi NajpopularnijiPopularnoKomentOceneLoading


E-platforme i slavne ličnosti okreću im leđa: Modni giganti oštro napadnuti zbog kineskog pamuka - Biznis Telegraf.rs\n27/03/21 | 18:28\nZbog prisilnog branja pamuka na poljima Sinkjanga, sada su oči uprte Najki i H&M\nKina je jedan od ključnih proizvođača pamuka, a većina useva dolazi iz njene autonomne provincije Sinkjang. Međutim, već neko vreme govori se o prislinom radu, pri čemu grupe za ljudska prava navode da su ujgurske manjine progonjene i vrbovane.\nU centru tog zbivanja našli su se i modni giganti kao što su Najki i H&M, a švedsku multinacionalnu kompaniju su čak "odbacile" neke platforme za e-trgovinu, među njima Pinduoduo, JD.com i Tmall. Kinezi uporno bojkotuju, poznate ličnosti prekidaju veze sa slavnim brendovima.\nZbog prisilnog branja pamuka na poljima Sinkjanga, sada su oči uprte u ključne modne igračke. "Ne možete biti sigurni da nemate prisilnu radnu sangu u svom lancu snabdevanja, ako pamuk dobijate iz Kine", rekao je svojevremeno Nejtan Ruser, istraživač sa australijskog Instituta za stratešku politiku.\nNekoliko zapadnih zemalja je ove nedelje uvelo sankcije Kini, koja je optužena za "počinjenje ozbiljnih kršenja ljudskih prava nad ujgurskom muslimanskom manjinom u Sinkjangu". Sankcije, uključujući zabrane putovanja i zamrzavanje imovine, usmerene su na više zvaničnike u severozapadnom regionu.\nU decembru je BBC objavio istragu, zasnovanu na novom istraživanju, koje pokazuje da je Kina prisiljavala stotine hiljada manjina, uključujući Ujgure, na ručni rad na poljima pamuka u ovoj oblasti, iz koje je 2018. došlo čak 84% pamuka, posmatrajući samo Kinu.\nNakon sankcija, kompanije Najki i H&M izdale su zasebna saopštenja u kojima se navodi da su "zabrinute" zbog aktuelnih izveštaja, i da nisu dobavljale sirovine iz ovog regiona.\nDruštveni mediji zabeležili su ogroman talas reakcija protiv obe kompanije, uz brojne pozive ljudima da bojkotuju proizvode Najkija i H&M-a. Hašteg "I support Xinjiang cotton" trenutno je najpopularnija tema na sajtu Weibo, sa više od 1,8 milijardi pregleda.


Tomazo Vitale: NATO želi da zemlje regiona samostalno donose političke odluke - Glas Srpske\nTomazo Vitale: NATO želi da zemlje regiona samostalno donose političke odluke\nSrna 02.07.2020 10:31\nBEOGRAD - NATO želi da zemlje u regionu mogu samostalno da donose političke odluke, u kom god pravcu da izaberu, te da zadrže potpuni politički integritet, bez ikakvog spoljnog uplitanja, rekao je novi šef vojne kancelarije NATO-a u Beogradu general Tomazo Vitale.\n“Ono što je najvažnije jeste da se Srbiji ništa ne nameće”, istakao je Vitale, koji je dodao da NATO visoko vrednuje svoj odnos sa Srbijom, kao bliskim partnerom, “koji igra veoma važnu ulogu u održavanju mira i stabilnosti u regionu”.\nOn je rekao da svojim napornim radom i posvećenošću, uz jako vođstvo, Srbija daje primjer u promovisanju mira i stabilnosti na zapadnom Balkanu.\n“Generalni sekretar Jens Stoltenberg i predsjednik Aleksandar Vučić redovno se konsultuju i veoma dobro slažu. To doprinosi unapređenju političkog dijaloga i jačanju praktične saradnje u partnerstvu NATO-a i Srbije”, rekao je Vitale za “Kurir”.\nOdgovarajući na pitanje da li NATO-u smeta dobra saradnja Srbije sa Rusijom, on je rekao da ne postoji suprotnost između dobrih odnosa sa Alijansom i dobrih odnosa sa Rusijom.\n“Mi ne namećemo ništa našim partnerima. Drugi to možda rade, ali ne i mi”, rekao je on i ponovio da vojna neutralnost nije u suprotnosti sa saradnjom sa NATO-om.\nVitale je rekao da Alijansi ne smeta vojna neutralnost Srbije, ističući da NATO u potpunosti poštuje Srbiju i njenu politiku vojne neutralnosti.\n“Srbija je naš susjed, važan i cijenjen partner NATO-a”, istakao je Vitale.\nOn je rekao da je na Srbiji da odluči kako i u kojoj mjeri želi da sarađuje sa Rusijom, te naglasio da članstvo u Alijansi nije uslov za pridruživanje EU i obratno.\nVitale je istakao da želi da uvjeri srpsku javnost da NATO, kroz misiju Kfora, ostaje posvećen i nastavlja da izvršava svoju ulogu širom Kosova i Metohije.\nOn je rekao da Srbiju danas vidi kao modernu zemlju i faktor stabilnosti na zapadnom Balkanu, kao i da je bogata i ekonomski jaka Srbija preduslov za mir i stabilnost u regionu.\n“Drago nam je što vidimo Srbiju na putanji progresivnog ekonomskog rasta”, naglasio je Vitale.\nOn je dodao da su srpske oružane snage na veoma dobrom glasu širom svijeta i ocijenio da hrabri srpski oficiri koji učestvuju u mirovnim misijama širom svijeta kreiraju pozitivnu sliku o Srbiji.


FIJAKERIJADA OTVORILA DANE OPŠTINE – ВОЈВОЂАНСКE\nAnna Horvátová 20/05/2019\tOpština Pećinci\nNa terenu za konjičke sportove u Pećincima, juče su po 6. put u organizaciji Konjičkog kluba „Pećinački lipicaner“ jurili dvoprezi, četvoroprezi, paradirala deca buduće nade konjičkog sporta i defilovali ljubitelji konja na fijakerima. Na radost brojne publike, Pećinačka fijakerijada okupila je preko 50 takmičara seniora i juniora iz cele Srbije, a svečanosti otvaranja prisustvovao je i mr Željko Trbović predsednik opštine Pećinci, koja je generalni pokrovitelj manifestacije.\n„Pećinački lipicaner jedan je od čuvara Sremske tradicije i zato će uvek moći da računa na podršku Opštine, a članovima ovog konjičkog kluba želim da se zahvalim što su i Pećinci na mapi konjičkog sporta. Naravno, poznato je da su Pećinci u celom regionu vodeći po industrijskom razvoju i veoma je važno da se prate privredni trendovi u svetu, jer to donosi radna mesta i egzistenciju našim građanima, ali od izuzetne je važnosti i da sačuvamo svoju tradiciju i kulturu i da ne zaboravimo šta smo i ko smo“ – rekao nam je predsednik Trbović i podsetio da sa Pećinačkom fijakerijadom zvanično počinje sedmodnevno obeležavanje Dana opštine Pećinci brojnim manifestacijama.\nSremci vole konje, vole da provode vreme sa njima, a kažu da je to poseban odnos. Zoran Petković predsednik Konjičkog kluba „Pećinački lipicaner“ kaže da nije lako organizovati ovakvu jednu manifestaciju, ali da je, uz ljubav prema konjima i pomoć brojnih sponzora, sve lako.\nProšlogodišnji pobednik u dvopregu Milan Đurđević član KK „Pećinački lipicaner“ nestrpliivo je iščekivao početak takmičenja, a kako nam je rekao nada se nagradi, jer se takmiči i u dvopregu i četvoropregu.\n„Zaista je velika konkurencija. Ko bude imao najsmireniju ruku i najbrže konje taj će pobediti“ – izjavio je Đurđević.\nUčesnici jučerašnje šeste po redu Fijakerijade u Pećincima takmičili su se u vožnji preciznosti sa dva konja – dvopreg i sa četiri konja – četvoropreg, a podeljene su i brojne nagrade deci učesnicima svečane revije i budućim nadama konjičkog sporta.\nU vožnji dvoprega prvo mesto osvojio je Dragan Trifunović iz Šapca, drugo mesto pripalo je Vladanu Rakiću iz Obrenovca, dok se na trećem mestu našao Boris Mijakovsi iz Jabuke. U vožnji četvroroprega prvo mesto osvojio je Vlada Rakić iz Obrenovca, drugo Milan Đurđević iz Pećinaca, treće Boris Mijakovski iz Jabuke.\nU vožnji dvoprega u kategoriji dece najuspešniji je bio Miloš Đurđević iz Pećinaca, drugo mesto pripalo je Vladimiru Vasiću iz Pećinaca, dok je treće mesto osvojio Nemanja Tomić iz Rume. U revijalnom delu u kategoriji dece najuspešnija je bila Jovana Kaluđerović iz Čačka, drugo mesto osvojila je Milica Đurđević iz Pećinaca, a treće Uroš Ušljebrka takođe iz Pećinaca.\nBrojna publika, takmičari, zaljubljenici u konjički sport i ove plemenite životinje, juče su bili u prilici da uživaju na terenima za konjički sport u Pećincima, a da bi sremački doživljaj bio potpun potrudile su se i članice Udruženja žena „Sremica“ iz Pećinaca, koje su na svom štandu pripremile tradicionalne sremačke kolače. Program otvaranja 6. pećinačke Fijakerijade započeo je intoniranjem himne Bože pravde u izvođenju mesnog paroha Bojana Mijanovića, a program je upotpunio i Veljko Sretković iz Brestača koji je recitovao pesmu „Nisi Sremac“ poznatog sremskog pesnika Radivoja Prokopljevića Proke.\nPrevious Previous post: ЖКК РАДИВОЈ КОРАЋ ЈУНИОРСКИ ПРВАК СРБИЈЕ\nNext Next post: “СПОРТСКЕ ИГРЕ МЛАДИХ” ОКУПИЛЕ ВИШЕ ОД 5.000 УЧЕСНИКА


Vučinić: Radnička partija će raditi na poboljšanju uslova za radnike KAP-a - Borba\nPiše: Maksim Vučinić\nTreća sjednica Komisije za praćenje i kontrolu postupka privatizacije održana je sa namjerom da se razmotre uslovi rada zaposlenih u KAP-u i da to bude uvod u dalji rad na poboljšanju položaja radnika kao i na spašavanju bivšeg državnog preduzeća koje je i dalje od nacionalnog značaja.\nNapominjem da je bivši gigant koji je zapošljavao oko 7000 radnika bio takođe dio još većeg reprolanca proizvodnje aluminijuma iz nikšićkih Rudnika boksita. To najbolje govori o tome koliko sadašnji vlasnik KAP-a i koncesionar Rudnika boksita želi dobro Crnoj Gori kada visokokvalitetnu rudu iz Nikšića prodaje Kinezima, a pogon glinice i serije ,,A“ elektorlize Kap-a je posjekao i prodao kao sekundarnu sirovinu.\nMožemo zaključiti da se tu priča o reprolancu završava, kao i da Crna Gora kao nekada nazadne afričke zemlje izvozi sirovine. Njegov interes nije proizvodnja aluminijuma i punjenje budžeta od 50 milona godišnje narednih trideset godina već brzi novac i laka zarada preko leđa obespravljenih radnika a iz rudnog bogastva koje pripada narodu Crne Gore.\nDanas KAP ima oko 500 zaposlenih sa uskraćenim pravima koja ih sljedjuju po zakonu o radu i Ustavu kao i međunarodnim direktivama i konvencijama koje je Crna Gora ratfikovala. Zašto tako uspješnom privredniku smeta sindikalno organizovanje u KAP- u i zašto zaposleni predhodnih sedam i po godina nemaju pravo na korišćenje godišnjeg odmora koje ih sljeduje po zakonima ove države.\nPozivam Vladu Crne Gore da ispoštuje preporuke međunarodne oragnizacije rada kao i organe izvršne vlasti da silom zakona omoguće pristup sindikalcima sindikalnim prostorijama u okviru fabrike, jer je samo na takav način moguće nesmetano sindikalno djelovanje. Krivičnim zakonikom Crne Gore je predviđena novčana kazna ili zatvorska kazna do godine dana zbog sprječavanja ili ometanja rada sindikata.\nTakodje želim informisati da je priprema izmjena zakona o penzionisanju u toku, i da će Radnička partija narednih dana predati u skupštinsku proceduru izmjene i dopune zakona PIO u djelu olakšanih uslova za penzionisanje radnika iz rudarsko-metalskog sektora u Crnoj Gori. Ovim putem mendzmnentu KAP-a bih poručio da se bave problemima poslovanja, a da političku kampanju protiv Radničke partije ostave mentorima iz DPS-a.\nVrhovni sud SAD-a naredio Trampu da preda svoje finansijske izvještaje


(FOTO) Lešinari se zahvalili Marku Jovanoviću\nFudbaleri Borca dočekali su ekipu Veleža u 21. kolu Premijer lige Bosne i Hercegovine, a “Lešinari” su se u drugom poluvremenu zahvalili svom bivšem igraču Marku Jovanoviću na svemu što je pružio u dresu tima iz Banjaluke.\nJovanović je u Borac stigao u julu 2019. godine iz Voždovca i u tu je upisao 59 utakmica, uz tri postignuta gola i jednu asistenciju. Za kratak period je osvojio srca navijača iz Banjaluke i dobio je tu čast da bude kapiten ovog tima, te osvoji titulu prvaka Bosne i Hercegovine. “Lešinari” su na tribinama razvlili transparent na kom su se zahvalili Jovanoviću na svemu.\nOn je u zimskom prelaznom roku prešao u Proleter, a u karijeri je još nastupao za Teleoptik, Partizan, Vislu, Voždovac, Bnei Jehudu i grčku Larisu.\nPrethodni članakNatho s bijele tačke ostavio Partizan na vrhu tabele\nNaredni članakMeleg i Cvijanović kaznili promašaje Veleža i nastavili pobjedničku seriju Borca


Mihajlović:Završena obnova oko 140 km autoputa\n4.August.2020 13:30 NIŠ - Potpredsednica vlade i ministarka građevinarstva Zorana Mihajlović izjavila je danas da je u ovoj godini, do sada, završena rehabilitacija oko 140 kilometara autoputa, od planiranih 191 kilometar na Koridoru 10.\n"U aprilu smo rekli da ćemo pokušati da rehabilitujemo u 2020. sve te kilometre autoputa i evo ispunjavamo obećanje", istakla je ministarka obilazeći radove od Merošine do petlje Niš jug, na deonici dugoj 5,6 km.\nMihajlović:Broj zaposlenih u građevinarstvu veći za 10 odsto\n3.August.2020 12:32 BEOGRAD - Broj zaposlenih u građevinarstvu veći je za 10 odsto u drugom kvartalu 2020. u odnosu na isti prošlogodišnji period, izjavila je danas potpredsednica vlade i ministarka građevine Zoranba Mihajlović.\nFOTO TANJUG/ KABINET POTPREDSEDNICE VLADE SRBIJE, MINISTARSTVO GRA�EVINARSTVA, SAOBRACAJA I INFRASTRUKTURE/ ZORAN PETROVIC/ nr\nPompeo u avgustu u Pragu, Beču, Ljubljani zbog 5G mreže?\n31.July.2020 15:56 LJUBLJANA - Američki državni sekretar Majk Pompeo planira da sredinom avgusta poseti više srednjeevropskih država, među njima i Sloveniju, s kojima SAD žele da potpišu bilateralne izjave o neophodnim bezbednosnim uslovima za uvođenje mobilne mreže pete generacije (5G), prenose slovenacki mediji.\nInformaciju da će Pompeo evropsku turneju, čiji je formalni okvir povezivanje obeležavanja kraja II svetskog rata s krajem hladnog rata početi u Pragu 11. avgusta prvi je objavio jedan češki portal.\nJunajted Grupa preuzela bugarski Vivakom\n31.July.2020 14:54 AMSTERDAM/SOFIJA - Junajted Grupa (United Group, UG) saopštila je danas da je okončala proces kupovine kompanije Vivakom (Vivacom), bugarskog telekomunikacionog operatera.\nEvrospka komisija je prethodno u aprilu 2020. godine odobrila akviziciju, dok je sporazum o preuzimanju potpisan u novembru 2019. godine, pošto je Junajted Grupa dobila tender za kupovinu ove bugarske telekomunikacione kompanije, navodi se u saopštenju UG.\nFoto PxHere, ilustracija\nMihajlović: Na jesen 2021. od BG do NS za 27 minuta\n31.July.2020 11:59 BEOGRAD - Na jesen sledeće godine od Beograda do Novog Sada putovaće se 27 minuta, rekla je potpredsednica Vlade Srbije i ministarka građevinarstva, saobraćaja i infrastrukture Zorana Mihajlović, koja je danas obišla gradilište izgradnje železničkog vijadukta u okviru projekta modernizacije brze pruge Beograd-Budimpešta.\nMihajlović je posle obilska radove na brzoj pruzi Beograd-Budimpešta podsetila da se prethodnih 30 i više godina nije ulagalo u železnički saobraćaj, da se sada to popravlja, jer zemlja napreduje onoliko koliko ulaže u svoju železnicu.\nCentralna banka Litvanije izdala prvu digitalnu valutu u svet\n27.July.2020 08:38 VILJNUS - Banka Litvanije (LCB) je prva u evrozoni i u svetu izdala svoj digitalni kolekcionarski novčić LBCOIN, kreiran na temelju vrhunskih informatičkih rešenja.\nLitvanska centralna banka je saopštila da je LBCOIN posvećen Aktu o nezavisnosti te zemlje iz 1918.godine i njegovim potpisnicima kojih je bilo 20, preneo je portal Indikator.ba.\n27.July.2020 08:15 TREBINJE - Bez obzira na epidemiološko stanje izazvano pandemijom Kovid 19, smeštajni kapaciteti u Trebinju za jul su u potpunosti popunjeni, a veliki broj posetilaca očekuje se i u avgustu.\nBroj pojetilaca iz dana u dan raste. Razlika je u tome što ove godine prednjače domaći turisti.\nMali deoničari Aluminija traže raskid ugovora o najmu\n24.July.2020 19:10 MOSTAR - Predstavnici malih deoničara zatražili su od vlade Federacije BiH da raskine ugovor o najmu dela pogona mostarskog Aluminija izraelsko-kineskoj grupaciji koju predvodi M.T. Abraham Group, tvrdeći da nisu ispunili nijedan uslov koji bi jamčio ponovno pokretanje proizvodnje.Nakon sednice grupe deoničara Aluminija održane u Mostaru, predsednik udruženja malih deoničara (DIAL) Zlatko Topić istakao je da se uprkos potpisanome ugovoru nijedan radnik još nije vratio na posao.\nMMF tražio analizu cena struje, što ne znači i poskupljenje\n23.July.2020 14:30 VAŠINGTON - Međunarodni monetarni fond (MMF) preporučio je srpskim vlastima da sprovedu dubinsku analizu tarifa za električnu energiju radi eventualnog prilgođavanja cena kako bi se obezbedilo pokriće troškova tog sektora, rečeno je danas Tanjugu u MMF-u.\nDubinska procena tarifa je, kako objašnjavaju u toj svetskoj finansijskoj instituciji, potrebna kako bi se "osiguralo potpuno pokriće troškova, uključujući troškove povećanog oslanjanja na obnovljive izvore energije i investicione potrebe za obezbeđenje adekvatnih proizvodnih kapaciteta".\nKroacija erlajnsom i Jadrolinijom od aerodroma do ostrva\n23.July.2020 14:41 ZAGREB - Kroacija erlajns, hrvatski nacionalni avioprevoznik i član udruženja Star Alajans, i Jadrolinija, vodeća putnička brodarska kompanija u Hrvatskoj, potpisali su ugovor o poslovnoj saradnji na osnovu koga će u narednom periodu nastojati da dodatno unaprede hrvatsku turističku ponudu.\nKako navodi Index.hr, cilj navedene saradnje jeste da se iskoriste prednosti koje obe kompanije neosporno imaju kao važni akteri hrvatske prevozničke scene, te tako hrvatskim građanima i turistima ponude objedinjenu uslugu, koja će im na jednostavan i efikasan način Hrvatsku učiniti još dostupnijom, a njene destinacije pristupačnijima.\n23.July.2020 10:52 VALJEVO - Sporazum koji su potpisali predstavnici Samostalnog sindikata metalaca Srbije (S SMS), Asocijacije slobodnih i nezavisnih sindikata (ASNS) i menadžment Gorenja predviđa povećanje zarada u valjevskoj fabrici, donošenje nove sistematizacije i uvođenje bonusa na osnovu postignutih ušteda, saopšteno je danas iz te kompanije.\nDirektor fabrike Gorenje u Valjevu Dejan Milutinović kaže da ohrabruje povećanje tražnje za rashladnim uređajima koje proizvode za celu Evropu.\nAerodrom Sofija dat u koncesiju na 35 godina\n22.July.2020 12:22 SOFIJA - Bugarsko ministarstvo saobraćaja potpisalo je danas sporazum o koncesiji Aerodroma Sofija sa konzorcijumom na čijem je čelu fond Meridiam za upravljanje imovinom.\nPrema ugovoru, konzorcijum će upravljati glavnom bugarskom vazduušnom lukom u narednih 35 godina, saopštila je vlada u Sofiji, izveštava Rojters.\nFoto Tanjug/F.Krainčanin, arhiva\nMihajlović: Moravski koridor ima strateški značaj\n22.July.2020 14:50 BEOGRAD - Potpredsednica Vlade i ministarka građevinarstva, saobraćaja i infrastrukture Zorana Mihajlović rekla je danas da su od prvog sastanka Radne grupe za koordinaciju, praćenje i podršku izgradnji Moravskog koridora ispunjeni dogovoreni zadaci.\nPosebno se takva ocena odnosi na, kako je rekla, efikasnije procedure za pribavljanje i eksploataciju materijala za izgradnju auto-puta, kao i na procedurev za izmeštanja gasne i elektroenergetske infrastrukture na trasi budućeg koridora.\nKineska proizvodnja solarnih panela skočila 15,7 posto\n22.July.2020 08:51 PEKING- Kina je u prvih šest meseci ove godine proizvela solarne panele ukupne snage 59 gigavata (GW), što je za 15,7 posto više nego u istom periodu 2019.godine.\nVang Bohua, potpredsednik Kineskog udruženja fotonaponske industrije, izjavio je danas na onlajn brifingu za novinare da kapacitet novoinstalirane solarne energije takođe porastao za 0,9 procenata u prvom polugodištu, dostigavši 11,5 GW, prenosi Rojters.\nMontenegro Airlines zbog korone izgubio više od 15 mil evra\n22.July.2020 08:19 POGORICA - Crnogorski avio prevoznik Montenegro Airlines zbog pandemije korona virusa trpi milionske gubitke.\n"Trenutno je nemoguće dati precizan podatak koliki su gubici Montenegro Airlines-a uzrokovani pandemijom, budući da i dalje traju okolnosti Covida-19, a nisjoš ni sublimirani troškovi nastali tromesečnim potpunim prekidom komercijalnog saobraćaja", rečeno je za portal CdM u toj kompaniji.\nNajslabija turistička sezona na Ohridu decenijama unazad\n21.July.2020 15:43 OHRID - Ohrid trenutno prolazi kroz najslabiju turističku sezonu u poslednjih nekoliko decenija, prenela je severnomakedonska agencija MIA.\nPrema ranijim najavama, a na osnovu rezervisanih avionskih karata, ovo je trebalo da bude najjača turistička sezona, međutim sve se potpuno promenilo zbog epidemije korona virusa.\nFrancuski "Ežis" radi studiju - gradnja metroa krajem 2021.\n21.July.2020 11:28 BEOGRAD - Komercijalni ugovor za izradu studije izvodljivosti za izgradnju beogradskog metroa potpisan je danas, saopšteno je iz Ministarstva građevinarstva, saobraćaja i infrastrukture.\nUgovor za izradu projektno-tehničke dokumentacije za projekat izgradnje metroa potpisan je između Grada Beograda, JKP "Beogradski metro" i kompanije "Ežis".


Traži se istraga Bajdenog rukovođenja povlačenjem iz Avganistan - Svet - Dnevni list Danas\nPočetna » Svet » Traži se istraga Bajdenog rukovođenja povlačenjem iz Avganistan\nTraži se istraga Bajdenog rukovođenja povlačenjem iz Avganistan\nD. Jakobi19.08.2021. 14:21\nfoto EPA-EFE/AKHTER GULFAM\nIako je predsednik Džozef Bajden, najavljujući da bi američki vojnici mogli da ostanu u Avganistanu i posle 31. avgusta, rekao da nije bilo načina da se SAD povuku, a da to ne izazove haos, u medijima su se pojavili izveštaji o poverljivim obaveštajnim podacima koji su u junu ukazivali da bi talibani mogli veoma brzo da preuzmu vlast.\nZbogtoga se postavlja pitanje zašto administracija nije bila bolje pripremljena da osigura bezbednu evakuaciju kada do toga dođe.\nDok kritičari u SAD i inostranstvu dovode u pitanje njegovo rukovođenje povlačenjem iz Avganistana, Bajden je tokom prvog televizijskog intervjua od kada su talibani preuzeli Kabul rekao da će vojnici ostati u zemlji sve dok ne bude evakuisan i poslednji Amerikanac.\n“Ako bude preostalih američkih građana, ostaćemo tamo sve dok ne budu svi izvučeni”, rekao je Bajden u intervjuu za Ej-Bi-Si njuz, nagovestivši da će se povinovati zahtevima američkih političara koji vrše pritisak na njega da produži najavljeni rok za povlačenje svih američkih vojnika iz Avganistana.\nKada je upitan da li smatra da je krizom moglo biti bolje rukovođeno, on je odgovorio: “ne”.\n“Ako pogledamo unazad, ne vidim kako je mogao da postoji način da se povučemo a da ne nastane haos”, rekao je Bajden za Ej-Bi-Si njuz.\nKako prenosi Gardijan, u javnost su dospeli tajni obaveštajni dokumenti iz proteklih nekoliko nedelja, u kojima su Bajdenovoj administraciji više puta upućivana upozorenja da je Kabul “veoma ranjiv” i da postoji velika opasnost da će u vrlo kratkom roku doći do kolapsa avganistanske vojske i talibanskog osvajanja zemlje.\nNjujork tajms navodi da su obaveštajne agencije još pre početka leta upućivale slična upozorenja Bajdenovoj administraciji, iako su predsednik i njegovi savetnici tvrdili da vlada u Kabulu može bar još godinu dana da odoleva talibanima.\nZbog toga je senator Bob Menendez, predsednik Komiteta za spoljne odnose Senata, najavio da će biti zatražena istraga “lošeg sprovođenja američkog povlačenja koje je izvela Bajdenova administracija”.\nOn je istakao kako je Kongres u više navrata poručivao da avganistanske snage nisu dovoljno dobre da bi osiguravale državu, kao i da “Amerikancima i Avganistancima nije rečena istina” i da oni zaslužuju odgovore.\nOd kada su talibani ponovo preuzeli vlast u Avganistanu, na aerodromu u Kabulu je nastao haos pošto desetine hiljada diplomata, stranih državljana i Avganistanaca pokušavaju da pobegnu iz zemlje.\nPrema izveštajima talibanskih i NATO zvaničnika, ukupno 12 ljudi je poginulo na aerodromu i u okolini od nedelje.\nKako prenosi Gardijan, talibanski zvaničnici su izjavili da su oni koji su stradali poginuli ili od vatrenog oružja ili prilikom stampeda i pozvali su ljude koji se i dalje masovno okupljaju na prilazima aerodromu da odu kućama ukoliko “nemaju zakonsko pravo da putuju”.\nSAD su saopštile da su evakuisale gotovo 6.000 svojih državljana iz Avganistana od subote, ali u zemlji su preostale još desetine hiljada Amerikanaca i Avganstanaca koji pokušavaju da odu i strahuje se da će zbog spore evakuacije životi tih ljudi biti ugroženi.\nU Avganistanu je obeležen Dan nezavisnosti, povodom godišnjice sporazuma iz 1919. godine kojim je okončana britanska vladavina, a talibani su, kako navodi Gardijan, “preuzeli” proslavu, saopštivši da je “zahvaljujući njihovom džihadističkom otporu, još jedna arogantna svetska sila, Sjedinjene Države, primorana da se povuče sa svete teritorije Avganistana”, što je izazvalo zabrinutost zbog mogućeg daljeg zaoštravanja anti-talibanskih protesta širom zemlje.\nU sredu je najmanje troje ljudi poginulo a više od 10 povređeno dok su stotine Avganistanaca marširale u gradu Džalalabad mašući avganistanskim zastavama u znak protesta protiv uprave talibana, koji su ih prebijali i pucali na njih.\nNeke zemlje primaju, druge odbijaju avganistanske izbeglice\nDok se širom sveta očekuje veliki priliv izbeglica iz Avganistana, neke zemlje nude utočište, a druge pozivaju na tvrđe granice.\nKako prenosi Al Džazira, Iran u tri pokrajine na granici s Avganistanom postavlja šatore za privremeni smeštaj izbeglica, ali iranske vlasti navode da će oni “kad se uslovi poboljšaju, biti vraćeni u domovinu”.\nIran je već domaćin za gotovo 3,5 miliona Afganistanaca. Pakistanske vlasti su navele da ne žele novi priliv izbeglica jer se zvaničnici već nose sa oko tri miliona njih.\nDolazak avganistanskih migranata na istočnu granicu Turske postao je vruća politička tema u zemlji, a politički protivnici predsednika Redžepa Tajipa Erdogana pritisnuli su njegovu vladu da preduzme snažne mere da zaustavi priliv.\nVelika Britanija će primiti 20.000 avganistanskih izbeglica u narednim godinama, a isto toliko će ugostiti i Kanada, pri čemu će obe zemlje davati prioritet najugroženijim grupama i manjinama.\nAustralijske vlasti su u sredu saopštile da ne planiraju da dopuste ulazak desetinama hiljada izbeglica, pravdajući to bezbednosnim razlozima.\nVlada Austrije takođe neće prihvatati migrante i saopštila je da se zalaže za suzbijanje mogućeg priliva izbeglica centrima za pomoć i deportaciju u susednoj regiji ratom razorene zemlje, obrazlažući to činjenicoma da je Austrija već dom druge po veličini avganistanske zajednice u EU, sa 44.000 Avganistanaca.\nAmerički zvaničnici rekli su da će se evakuacije nastaviti, a tri vojne baze u SAD spremne su za smeštaj do 22.000 evakuisanih.\nTakođe, SAD su neke od svojih izbegličkih operacija prepustile drugim zemljama.\nPrihvativši zahtev Vašingtona, Uganda je pristala da primi 2.000 izbeglica iz Avganistana, Severna Makedonija 450, Albanija 300, a kosovska vlada je najavila da je spremna da pruži privremeno utočište izbeglicama na putu za SAD, ne navodeći njihov tačan broj.


Nakon Načelnika generalštava Vojske Srbije generala Milana Mojsilovića, 204. vazduhoplovnu brigadu (vbr) na vojnom aerodromu „Pukovnik-pilot Milenko Pavlović“ u Batajnici juče je, u pratnji komandanta RV i PVO Vojske Srbije general-majora Duška Žarkovića, posetio i ministar odbrane Aleksandar Vulin.\nIz Ministarstva odbrane navedeno je da je tokom obilaska i nakon referisanja o stanju i operativnim sposobnostima 204. vazduhoplovne brigade, ministar >> Pročitaj celu vest na sajtu TangoSix.rs << Vulin prisustvovao prikazu radova na modernizaciji aviona MiG-29 čija je poslednja faza počela ovih dana.\nU hangaru je na jednom delu snimka vidljiv, najverovatnije, MiG-21 evidencijskog broja 16178 koji je, najverovatnije, neperspektivan za remont. U poslednjih pet dana na Flajtradaru su se mogli pratiti letovi transportnih aviona Il-76 ruske kompanije Aviakon Citotrans, koji su leteli na direktnoj liniji Moskva-Batajnica i Anapa-Batajnica. Kako Tango Six saznaje letovi su povezani sa isporukom opreme za modernizaciju srpskih MiG-ova 29 ali i za isporuku tenkova T-72 koje je Rusija donirala Srbiji. Takođe primećen je i barem jedan let aviona An-12 kompanije RSK MiG.\nModernizaciju lovaca MiG-29 obavljaju specijalisti ruske kompanije RSK MiG / Foto: isečak iz video materijala Ministarstva odbrane Srbije Kako je saopšteno, nakon modernizacije tih vazduhoplova oni će biti “podignuti na nivo 4+ i time će naše nebo biti još bolje čuvano i još sigurnije“.\nMinistarstvo odbrane podsetilo je da je zahvaljujući Vojnotehničkom sporazumu koji su postigli predsednici Srbije i Rusije Aleksandar Vučić i Vladimir Putin, Ratno vazduhoplovstvo Vojske Srbije dobilo veliku donaciju u avionima, u njihovom opremanju i modernizaciji, koja se odvija u skladu sa programskim dokumentima.\nPrilikom jučerašnje posete 204. vbr odlazeći ministar odbrane obišao je i kadete Vojne akademije koji se u 890. mešovitoj helikopterskoj eskadrili obučavaju na helikopterima Mi-17V-5 kao i kadete koji se na avionima Lasta V-54 obučavaju u 252. školsko-trenažnoj avijacijskoj eskadrili.\n– Posle 22 godine promenili smo plan i program školovanja naših pilota na vazduhoplovnom smeru Vojne akademije. Zato naši piloti helikoptera više neće morati da idu na posebne preobuke, već sve što treba da znaju naučiće već na Vojnoj akademiji i odmah kada okončaju svoje školovanje moći će da postanu deo posade vazduhoplova – istakao je ministar Vulin.\nPrva generacija kadeta VA koja se posle više od 20 godina obučava na srednjem transportnom helikopteru / Foto: Ministarstvo odbrane Srbije Na obuci na batajničkom aerodromu je i kadet pete godine Vojne akademije Aleksandar Dimovski koji ističe da je ta obuka specifična jer prethodne dve decenije kadeti nisu dolazili na obuku za taj helikopter.\nObuka kadeta 141. klase izvodi se na školskom avionu Lasta V-54 / Foto: Ministarstvo odbrane Srbije Njegov „klasić“ kadet Stefan Grbić govorio je o obuci kadeta 141. klase na studijskom programu Vojno vazduhoplovstvo, odnosno o obuci pilota aviona na instrumentalnom letenju.\n– Letimo na avionu V-54 Lasta i avion je izuzetno dobar. Opremljen je uređajem Garmin G500 što nam olakšava obuku u instrumentalnom letenju. Takođe, obuka je interesantna, ali zahteva koncentraciju u toku leta, pogotovo instrumentalni prilaz, a nakon završenog instrumentalnog letenja očekuje nas obuka u noćnom letenju – istakao je kadet Grbić.\nThe post Započeta poslednja faza modernizacije lovaca MiG-29, posle više od 20 godina kadeti VA na obuci za srednji transportni helikopter appeared first on Tango Six.\nSrbijaDanas.com: SRPSKO NEBO SVE SIGURNIJE: Počela poslednja faza modernizacije "migova 29" (FOTO)